title: 2012/838/ΕΕ, Ευρατόμ: Απόφαση της Επιτροπής, της 18ης Δεκεμβρίου 2012 , σχετικά με την έγκριση των κανόνων για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και της επιχειρησιακής και χρηματοοικονομικής ικανότητας των συμμετεχόντων στις έμμεσες δράσεις που στηρίζονται μέσω επιχορήγησης δυνάμει του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας και δυνάμει του έβδομου προγράμματος-πλαισίου δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας  Κείμενο που παρουσιάζει ενδιαφέρον για τον ΕΟΧ

text:
               29.12.2012

               EL

               Επίσημη Εφημερίδα της Ευρωπαϊκής Ένωσης

               L 359/45

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Δεκεμβρίου 2012
   σχετικά με την έγκριση των κανόνων για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και της επιχειρησιακής και χρηματοοικονομικής ικανότητας των συμμετεχόντων στις έμμεσες δράσεις που στηρίζονται μέσω επιχορήγησης δυνάμει του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας και δυνάμει του έβδομου προγράμματος-πλαισίου δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας
   (Κείμενο που παρουσιάζει ενδιαφέρον για τον ΕΟΧ)
   (2012/838/ΕΕ, Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013) (1), και ιδίως το άρθρο 16 παράγραφος 4,
   Έχοντας υπόψη τον κανονισμό (Ευρατόμ) αριθ. 1908/2006 του Συμβουλίου, της 19ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στη δράση που αναλαμβάνεται δυνάμει του έβδομου προγράμματος-πλαισίου της Ευρωπαϊκής Κοινότητας Ατομικής Ενέργειας και οι κανόνες διάδοσης των ερευνητικών αποτελεσμάτων (2007-2011) (2), και ιδίως το άρθρο 15 παράγραφος 4,
   Εκτιμώντας τα ακόλουθα:

               (1)

               Με την απόφαση C(2007) 2466, της 13ης Ιουνίου 2007, σχετικά με την έγκριση των κανόνων για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και της επιχειρησιακής και χρηματοοικονομικής ικανότητας των συμμετεχόντων στις έμμεσες δράσεις που στηρίζονται μέσω επιχορήγησης δυνάμει του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) και δυνάμει του έβδομου προγράμματος-πλαισίου δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας (2007-2011), η Επιτροπή θέσπισε τους κανόνες για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και των επιχειρησιακών και οικονομικών δυνατοτήτων των συμμετεχόντων στις έμμεσες δράσεις που στηρίζονται μέσω επιχορήγησης δυνάμει της απόφασης αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (3) και της απόφασης 2006/970/Ευρατόμ του Συμβουλίου, της 18ης Δεκεμβρίου 2006, για το έβδομο πρόγραμμα-πλαίσιο δραστηριοτήτων πυρηνικής έρευνας και κατάρτισης (2007 έως 2011) της Ευρωπαϊκής Κοινότητας Ατομικής Ενέργειας (Ευρατόμ) (4) (εφεξής «οι κανόνες»).

               (2)

               Στόχος των κανόνων αυτών είναι η θέσπιση ενός σαφούς και διαφανούς πλαισίου που πρέπει να εφαρμόζεται με ομοιογενή τρόπο από όλες τις υπηρεσίες που συμμετέχουν στη διαχείριση των επιχορηγήσεων που χορηγούνται δυνάμει της απόφασης αριθ. 1982/2006/ΕΚ και της απόφασης 2006/970/Ευρατόμ. Στόχος των συγκεκριμένων κανόνων ήταν η διασφάλιση συνεκτικής προσέγγισης σε όλα τα προγράμματα που θεσπίστηκαν από τις εν λόγω αποφάσεις, και καθ’ όλη τη διάρκεια των εν λόγω προγραμμάτων, επιτρέποντας ταυτόχρονα έναν βαθμό ευελιξίας όπου είναι απαραίτητο.

               (3)

               Οι κανόνες αυτοί πρέπει να τροποποιηθούν προκειμένου να αποσαφηνιστούν ορισμένα στοιχεία και να κωδικοποιηθεί η έως τώρα πρακτική, ιδίως οι ορισμοί των νομικών καθεστώτων/κατηγοριών και οι διατάξεις σχετικά με τα απαιτούμενα έγγραφα και τις ημερομηνίες έναρξης ισχύος, οι περιπτώσεις ελλιπών, αντιφατικών ή ψευδών δηλώσεων και/ή υποστηρικτικών εγγράφων, ο διορισμένος εκπρόσωπος της νομικής οντότητας, η τροποποίηση και ο έλεγχος των επικυρώσεων από την επιτροπή επικύρωσης.

               (4)

               Είναι απαραίτητο να τροποποιηθούν αυτοί οι κανόνες προκειμένου να διασφαλιστεί η ομοιόμορφη εφαρμογή και ερμηνεία τους, παραθέτοντας συγκεκριμένες περιπτώσεις. Επιπλέον, πρέπει να ενισχυθεί η ενότητα που αφορά τα μέτρα προστασίας.

               (5)

               Ταυτόχρονα, οι εν λόγω κανόνες πρέπει να εναρμονιστούν με τη Συνθήκη για τη λειτουργία της Ευρωπαϊκής Ένωσης.

               (6)

               Ως εκ τούτου, για λόγους σαφήνειας και ασφάλειας δικαίου, η απόφαση C(2007) 2466 πρέπει να αντικατασταθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κανόνες για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και της επιχειρησιακής και χρηματοοικονομικής ικανότητας των συμμετεχόντων στις έμμεσες δράσεις που στηρίζονται μέσω επιχορήγησης δυνάμει της απόφασης αριθ. 1982/2006/ΕΚ, της απόφασης 2006/970/Ευρατόμ και της απόφασης 2012/93/Ευρατόμ του Συμβουλίου (5) ορίζονται στο παράρτημα της παρούσας απόφασης.
   Άρθρο 2
   Η απόφαση C(2007) 2466 καταργείται. Οι παραπομπές στην καταργούμενη απόφαση θεωρούνται παραπομπές στην παρούσα απόφαση.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 391 της 30.12.2006, σ. 1.

      (2)  ΕΕ L 400 της 30.12.2006, σ. 1.

      (3)  ΕΕ L 412 της 30.12.2006, σ. 1.

      (4)  ΕΕ L 400 της 30.12.2006, σ. 60.

      (5)  ΕΕ L 47 της 18.2.2012, σ. 25.

      ΠΑΡΑΡΤΗΜΑ

         ΠΙΝΑΚΑΣ ΠΕΡΙΕΧΟΜΕΝΩΝ

            Πρόλογος

            Γενικός σκοπός

                  1.

                     Επαλήθευση της νομικής υπόστασης και του νομικού καθεστώτος/κατηγορίας

                  1.1.

                  Αρχές

                  1.1.1.

               Εμπιστευτικότητα και προστασία των δεδομένων

                  1.1.2.

               Νομική υπόσταση

                  1.1.3.

               Νομικό καθεστώς σύμφωνα με τους κανόνες συμμετοχής στο 7ο ΠΠ (κατηγορίες νομικών οντοτήτων)

                  1.1.3.1.

               Ορισμοί

                  1.1.4.

               Απαιτούμενα στοιχεία και έγγραφα

                  1.1.5.

               Ημερομηνία έναρξης ισχύος της νομικής υπόστασης και του νομικού καθεστώτος/κατηγορίας

                  1.2.

                  Εφαρμογή της διαδικασίας επαλήθευσης της νομικής υπόστασης και του νομικού καθεστώτος/κατηγορίας

                  1.2.1.

               Διατάξεις σχετικά με περιπτώσεις ελλιπών, αντιφατικών ή ψευδών δηλώσεων και/ή υποστηρικτικών εγγράφων

                  1.2.2.

               Πληροφορίες για το αποτέλεσμα της επικύρωσης και επικυρωμένος «κωδικός αναγνώρισης συμμετέχοντος» (ΚΑΣ)

                  1.2.3.

               Δήλωση σχετικά με την ορθότητα των βασικών στοιχείων στο έντυπο προετοιμασίας επιχορήγησης

                  1.2.4.

               Διορισμένος εκπρόσωπος νομικής οντότητας (ΔΕΝΟ)

                  1.2.5.

               Τροποποίηση επικυρώσεων

                  1.2.5.1.

               Τροποποιήσεις επικυρώσεων λόγω σφάλματος της αρχικής επικύρωσης

                  1.2.5.2.

               Τροποποιήσεις επικυρώσεων λόγω μεταβολής της νομικής υπόστασης και του νομικού καθεστώτος/κατηγορίας

                  1.2.5.3.

               Αλλαγές στη μέθοδο υπολογισμού των έμμεσων δαπανών (ΜΥΕΔ)

                  1.2.6.

               Διοικητικός έλεγχος των επικυρώσεων

                  1.2.7.

               Η επιτροπή επικύρωσης

                  2.

                     Επαλήθευση της επιχειρησιακής ικανότητας

                  2.1.

                  Αρχές

                  2.2.

                  Εκτέλεση

                  2.2.1.

               Στο στάδιο υποβολής της πρότασης

                  2.2.2.

               Στο στάδιο των διαπραγματεύσεων

                  3.

                     Επαλήθευση της χρηματοοικονομικής ικανότητας: κανόνες εφαρμογής

                  3.1.

                  Αρχές

                  3.2.

                  Λόγοι για τη διενέργεια συνοπτικής χρηματοοικονομικής ανάλυσης κατά γενικό κανόνα

                  3.3.

                  Κατηγορίες νομικών οντοτήτων που υπόκεινται σε διαδικασία επαλήθευσης της χρηματοοικονομικής ικανότητάς τους (ή εξαιρούνται από αυτήν)

                  3.4.

                  Απαιτούμενα στοιχεία και έγγραφα

                  3.4.1.

               Νομικά πρόσωπα

                  3.4.2.

               Φυσικά πρόσωπα

                  3.4.3.

               Άλλες παρατηρήσεις

                  3.5.

                  Έλεγχος οικονομικής βιωσιμότητας

                  3.5.1.

               Σκοπός

                  3.5.2.

               Χρησιμοποιούμενοι λόγοι και αξιοσημείωτη τιμή

                  3.5.3.

               Όρια

                  3.5.4.

               Ειδική περίπτωση φυσικών προσώπων

                  3.5.4.1.

               Χρησιμοποιούμενοι λόγοι

                  3.5.4.2.

               Όρια

                  3.6.

                  Έλεγχος ικανότητας συγχρηματοδότησης

                  3.6.1.

               Σκοπός

                  3.6.2.

               Χρησιμοποιούμενοι λόγοι και αξιοσημείωτη τιμή

                  3.6.3.

               Όρια

                  3.6.4.

               Ειδική περίπτωση φυσικών προσώπων

                  3.6.4.1.

               Χρησιμοποιούμενοι λόγοι

                  3.6.4.2.

               Όρια

                  4.

                     Επαλήθευση της χρηματοοικονομικής ικανότητας: συμπέρασμα της ανάλυσης (ελέγχων) και πιθανά μέτρα που πρέπει να ληφθούν

                  4.1.

                  Αξιολόγηση των αποτελεσμάτων της συνοπτικής ανάλυσης

                  4.2.

                  Δράσεις που πρέπει να αναληφθούν σε περίπτωση που το αποτέλεσμα καταδεικνύει «αδύναμη» ικανότητα

                  4.2.1.

               Λεπτομερέστερη χρηματοοικονομική ανάλυση

                  4.2.1.1.

               Για νομικά πρόσωπα

                  4.2.1.2.

               Για φυσικά πρόσωπα

                  4.2.2.

               Μέτρα προστασίας

                  4.3.

                  Πρόσθετα μέτρα προστασίας, συμπεριλαμβανομένων κυρώσεων

            ΠΡΟΛΟΓΟΣ
      Οι κανόνες συμμετοχής στο 7o ΠΠ (1) (ΚΣ 7ου ΠΠ) αναφέρουν ότι «η Επιτροπή εκδίδει και δημοσιεύει κανόνες με σκοπό να εξασφαλίσει τη συνέπεια της διαδικασίας επαλήθευσης της ύπαρξης και του νομικού καθεστώτος των συμμετεχόντων στις έμμεσες δράσεις, καθώς και των χρηματοοικονομικών δυνατοτήτων τους. Η Επιτροπή δεν προβαίνει σε ανανέωση της επαλήθευσης εκτός εάν η κατάσταση του συμμετέχοντος έχει μεταβληθεί». (2).
      Το παρόν έγγραφο καθορίζει τους κανόνες αυτούς. Βασίζεται στις κανονιστικές απαιτήσεις που προβλέπονται από τους ΚΣ του 7ου ΠΠ, τον δημοσιονομικό κανονισμό (3) (ΔΚ) και τους σχετικούς κανόνες εφαρμογής του (4) (ΚΕ). Εγκρίθηκε από την Επιτροπή στις 13 Ιουνίου 2007 και εφαρμόζεται από την 1η Ιανουαρίου 2007 σε όλες τις έμμεσες δράσεις που σχετίζονται με το 7ο ΠΠ.
      Οι εν λόγω κανόνες αφορούν όλες τις έμμεσες δράσεις του 7ου ΠΠ που λαμβάνουν τη μορφή συμφωνίας επιχορήγησης της ΕΚ ή της Ευρατόμ και θα εφαρμόζονται από υπηρεσίες που υλοποιούν τις έμμεσες δράσεις του 7ου ΠΠ («Γενικές Διευθύνσεις Έρευνας» και οργανισμοί στους οποίους έχουν ανατεθεί τα καθήκοντα αυτά) έως την έναρξη ισχύος της επόμενης έκδοσης του παρόντος εγγράφου.
      Στις τυχόν μεταγενέστερες εκδόσεις θα παρέχεται ιστορικό αλλαγών και σύγκριση με την (τις) προηγούμενη(-ες) έκδοση (εκδόσεις) προκειμένου να προσδιορίζονται οι τροποποιήσεις/επικαιροποιήσεις και να διευκολύνεται η κατανόηση.
      Έγιναν οι εξής ουσιώδεις τροποποιήσεις στους κανόνες προκειμένου να διευκρινιστούν αρκετά σημεία βάσει της εμπειρίας που έχει αποκτηθεί μέχρι σήμερα:

                  —

                  Το μέρος 1 σχετικά με την «Επαλήθευση της νομικής υπόστασης και του νομικού καθεστώτος/κατηγορίας» επικαιροποιήθηκε με:

                              —

                              ορισμούς νομικών καθεστώτων/κατηγοριών,

                              —

                              διατάξεις σχετικά με τα απαιτούμενα έγγραφα και την ημερομηνία έναρξης ισχύος,

                              —

                              διατάξεις σχετικά με περιπτώσεις ελλιπών, αντιφατικών ή ψευδών δηλώσεων και/ή υποστηρικτικών εγγράφων,

                              —

                              διατάξεις σχετικά με τον διορισμένο εκπρόσωπο νομικής οντότητας (ΔΕΝΟ),

                              —

                              διατάξεις σχετικά με την τροποποίηση και τον έλεγχο των επικυρώσεων,

                              —

                              διατάξεις σχετικά με την επιτροπή επικύρωσης.

                  —

                  Το μέρος 3 και το μέρος 4 σχετικά με την «Επαλήθευση της χρηματοοικονομικής ικανότητας» τροποποιήθηκε ως εξής:

                              —

                              η ενότητα 3.4 σχετικά με τα «Απαιτούμενα στοιχεία και έγγραφα» συμπληρώνεται με συγκεκριμένες περιπτώσεις,

                              —

                              οι ενότητες σχετικά με τους λόγους οικονομικής βιωσιμότητας (ενότητες 3.5.3 και 4.2.1) συμπληρώνονται με τον ορισμό εξαιρετικών περιπτώσεων,

                              —

                              η ενότητα 4.2.2 σχετικά με τα «Μέτρα προστασίας» τροποποιείται.

            Επιπλέον, εισήχθησαν οι εξής τροποποιήσεις συντακτικού χαρακτήρα:

                  —

                  οι ενότητες 1 και 3 επικαιροποιήθηκαν με αναφορά στις υπηρεσίες επικύρωσης (5) που πραγματοποιούν την επαλήθευση της νομικής υπόστασης και του νομικού καθεστώτος/κατηγορίας, επιβεβαιώνουν την ακρίβεια των οικονομικών στοιχείων του συμμετέχοντος και διενεργούν τη συνοπτική χρηματοοικονομική ανάλυση,

                  —

                  οι αναφορές στην «ενιαία υπηρεσία καταχώρισης» αντικαθίστανται από αναφορές στην «πύλη για συμμετέχοντες σε έρευνα»,

                  —

                  περαιτέρω συντακτικές τροποποιήσεις κρίθηκαν απαραίτητες προκειμένου να ληφθεί υπόψη η αυτονομία των εκτελεστικών φορέων και άλλων οργανισμών υλοποίησης του 7ου ΠΠ (οι αναφορές στις «υπηρεσίες της Επιτροπής» αντικαθίστανται από αναφορές στις «υπηρεσίες υλοποίησης του 7ου ΠΠ», καθώς τα καθήκοντα εκτελούνται από υπηρεσίες της Επιτροπής καθώς και από άλλους οργανισμούς στους οποίους έχουν ανατεθεί καθήκοντα υλοποίησης),

                  —

                  το κείμενο εναρμονίζεται με τη Συνθήκη για τη λειτουργία της Ευρωπαϊκής Ένωσης.

            ΓΕΝΙΚΟΣ ΣΚΟΠΟΣ
      Το παρόν έγγραφο πραγματεύεται τους κανόνες για τη διασφάλιση της συνέπειας της διαδικασίας επαλήθευσης:

                  —

                  της νομικής υπόστασης,

                  —

                  του καθεστώτος δυνάμει του 7ου ΠΠ,

                  —

                  της επιχειρησιακής ικανότητας, και

                  —

                  της χρηματοοικονομικής ικανότητας

            ενός συμμετέχοντος στο 7ο ΠΠ ούτως ώστε να εξασφαλίζεται η εκτέλεση μιας έμμεσης δράσης (επίτευξη των αναμενόμενων στόχων και αποτελεσμάτων) και η προστασία των οικονομικών συμφερόντων της Ένωσης.
      Οι παρακάτω κατευθυντήριες αρχές, οι οποίες εκπονήθηκαν έπειτα από διαδοχικές συνεδριάσεις ομάδας εργασίας στην οποία συμμετείχαν όλες οι Γενικές Διευθύνσεις Έρευνας και εκφράζουν την ισχυρή βούληση για απλούστευση και εξορθολογισμό, βασίζονται στην προσέγγιση που υιοθέτησε η Επιτροπή:

                  —

                  Μόνο οι απολύτως απαραίτητες πληροφορίες από τους ΚΣ του 7ου ΠΠ και/ή τον ΔΚ και/ή τους ΚΕ του ΔΚ ή για την παροχή των απαραίτητων στατιστικών (ετήσια έκθεση δραστηριοτήτων της Επιτροπής — πρβλ. το άρθρο 190 της ΣΛΕΕ) θα ζητούνται από τους αιτούντες/συμμετέχοντες.

                  —

                  Η πύλη για συμμετέχοντες σε έρευνα (http://ec.europa.eu/research/participants/portal) διευκολύνει τη συμμετοχή νομικών οντοτήτων σε μεταγενέστερες προτάσεις του 7ου ΠΠ. Μέσω της πύλης για συμμετέχοντες σε έρευνα, οι νομικές οντότητες πρέπει να παράσχουν τα βασικά στοιχεία και τα επίσημα έγγραφά τους μόνο μία φορά. Ωστόσο, θα υποχρεούνται να ενημερώνουν τις υπηρεσίες επικύρωσης, επίσης μέσω της πύλης για συμμετέχοντες σε έρευνα, για τυχόν τροποποιήσεις.

                  —

                  Κάθε επικυρωμένη νομική οντότητα πρέπει να διορίζει ένα πρόσωπο, τον διορισμένο εκπρόσωπο νομικής οντότητας (ΔΕΝΟ), ο οποίος είναι εξουσιοδοτημένος να διαχειρίζεται διαδικτυακά τις νομικές και οικονομικές πληροφορίες της νομικής οντότητας μέσω της πύλης για συμμετέχοντες σε έρευνα.

                  —

                  Οι πληροφορίες που ζητούνται στο στάδιο υποβολής της πρότασης δεν πρόκειται να ζητηθούν ξανά κατά τη διάρκεια των διαπραγματεύσεων ή οι πληροφορίες που π.χ. πρέπει να επαληθευτούν στο στάδιο της συμφωνίας επιχορήγησης δεν ζητούνται στο στάδιο υποβολής της πρότασης, εκτός και εάν είναι προφανές ότι οι πληροφορίες που παρέχονται δεν είναι πλέον ενημερωμένες τη στιγμή της επαλήθευσης (6).

                  —

                  Η επαλήθευση θα βασίζεται όσο το δυνατόν περισσότερο στη δήλωση που θα υποβάλλουν και την επαλήθευση που θα διενεργούν οι ίδιοι οι αιτούντες/συμμετέχοντες. Για να επιτευχθεί αυτό, η Επιτροπή θα διασφαλίζει ότι οι αιτούντες/συμμετέχοντες έχουν πρόσβαση σε σαφείς πληροφορίες/οδηγίες και ότι διαθέτουν όλα τα απαραίτητα μέσα (π.χ. πρόσβαση σε στοιχεία σχετικά με την οικονομική βιωσιμότητά τους). Τα αποτελέσματα που παρέχονται από αυτά τα μέσα παρέχουν μη δεσμευτικές ενδείξεις· δεν προκαταλαμβάνουν τα αποτελέσματα ενός επίσημου ελέγχου οικονομικής βιωσιμότητας από τις υπηρεσίες υλοποίησης του 7ου ΠΠ. Παρατυπίες και/ή ψευδείς δηλώσεις μπορεί να οδηγήσουν στην επιβολή οικονομικών ή διοικητικών κυρώσεων με τη μορφή του αποκλεισμού των αιτούντων/συμμετεχόντων από μελλοντική συμμετοχή.

                  —

                  Ενώ η νομική και επιχειρησιακή επαλήθευση πρέπει να διενεργείται για κάθε οντότητα, δεν υπόκεινται όλες οι οντότητες σε επαλήθευση της χρηματοοικονομικής ικανότητάς τους. Η ενότητα 3.3 με το «Διάγραμμα αποφάσεων σχετικά με την επαλήθευση της χρηματοοικονομικής ικανότητας» παρέχει λεπτομερείς πληροφορίες σχετικά με τις προϋποθέσεις που πρέπει να πληρούνται για την εφαρμογή διαδικασίας επαλήθευσης της χρηματοοικονομικής ικανότητας μιας οντότητας.

                  —

                  Λόγω της σύστασης του Ταμείου Εγγυήσεων των Συμμετεχόντων (ΤΕΣ), δεν θα ζητείται από τους συμμετέχοντες ούτε θα τους επιβάλλεται καμία πρόσθετη οικονομική εγγύηση ή ασφάλεια, όπως μείωση της προχρηματοδότησης για συγκεκριμένο συμμετέχοντα, καταπιστευματικοί λογαριασμοί, δεσμευμένοι λογαριασμοί κ.λπ. Ωστόσο, οι υπηρεσίες υλοποίησης του 7ου ΠΠ θα ενισχύσουν τους εκ των υστέρων ελέγχους προκειμένου να διασφαλιστεί η ορθή εκτέλεση των έμμεσων δράσεων του 7ου ΠΠ και η προστασία των οικονομικών συμφερόντων των συμμετεχόντων και της Ένωσης.

            1.   ΕΠΑΛΗΘΕΥΣΗ ΤΗΣ ΝΟΜΙΚΗΣ ΥΠΟΣΤΑΣΗΣ ΚΑΙ ΤΟΥ ΝΟΜΙΚΟΥ ΚΑΘΕΣΤΩΤΟΣ/ΚΑΤΗΓΟΡΙΑΣ
      1.1.   Αρχές

      1.1.1.   Εμπιστευτικότητα και προστασία των δεδομένων

      Όλα τα δεδομένα και τα έγγραφα που σχετίζονται με τη νομική και τη χρηματοοικονομική επαλήθευση και διαβιβάζονται στις υπηρεσίες επικύρωσης τυγχάνουν εμπιστευτικής μεταχείρισης και διέπονται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (7). Η επεξεργασία όλων των δεδομένων διέπεται από τις αρχές της διαφάνειας, της αναλογικότητας, της αμεροληψίας και της νομιμότητας.
      1.1.2.   Νομική υπόσταση

      Σύμφωνα με το άρθρο 4 των ΚΣ του 7ου ΠΠ, επιχορήγηση μπορεί να χορηγείται μόνο σε υφιστάμενη νομική οντότητα η οποία:

                  —

                  έχει υποβάλει επιλέξιμη πρόταση ακολουθώντας τη διαδικασία που ορίζεται από την Επιτροπή, και

                  —

                  δεν βρίσκεται σε μία από τις καταστάσεις που αναφέρονται στο άρθρο 93 παράγραφος 1, στο άρθρο 94 και στο άρθρο 96 παράγραφος 2 στοιχείο α) του ΔΚ.

            Σύμφωνα με το άρθρο 2 παράγραφος 1 των ΚΣ του 7ου ΠΠ, νομική οντότητα είναι κάθε φυσικό πρόσωπο, ή κάθε νομικό πρόσωπο που έχει συσταθεί δυνάμει του εθνικού δικαίου του τόπου εγκατάστασής του ή δυνάμει του ενωσιακού ή του διεθνούς δικαίου, το οποίο διαθέτει νομική προσωπικότητα και δύναται, ενεργώντας εξ ιδίου ονόματος, να ασκεί δικαιώματα και να αναλαμβάνει υποχρεώσεις.
      1.1.3.   Νομικό καθεστώς σύμφωνα με τους κανόνες συμμετοχής στο 7ο ΠΠ (κατηγορίες νομικών οντοτήτων)

      Οι ΚΣ του 7ου ΠΠ (όπως και, σε ορισμένες περιπτώσεις, το πρόγραμμα εργασίας και οι προσκλήσεις υποβολής προτάσεων) αναφέρονται σε διάφορες κατηγορίες νομικών οντοτήτων. Αυτές οι διαφοροποιήσεις βασίζονται κυρίως στο νομικό καθεστώς και/ή στα χαρακτηριστικά της εκάστοτε νομικής οντότητας.
      Ανάλογα με την (τις) κατηγορία(-ες) στην (στις) οποία(-ες) ανήκει, μια νομική οντότητα μπορεί να έχει διαφορετικά δικαιώματα και υποχρεώσεις (8), ιδίως όσον αφορά:

                  —

                  τα δικαιώματα που αφορούν τη χρηματοδοτική συνεισφορά της ΕΕ σε έναν συμμετέχοντα (συμπεριλαμβανομένου του μέγιστου επιπέδου χρηματοδότησης),

                  —

                  το κατά πόσον ο έλεγχος της χρηματοοικονομικής ικανότητας μιας νομικής οντότητας θα είναι υποχρεωτικός,

                  —

                  το κατά πόσον ένας αρμόδιος δημόσιος υπάλληλος επιτρέπεται να πιστοποιήσει την(τις) οικονομική(-ές) κατάσταση(-εις) (9),

                  —

                  την οικονομική ευθύνη κατά την εκτέλεση της έμμεσης δράσης (πρβλ. τους όρους εφαρμογής του Ταμείου Εγγυήσεων των Συμμετεχόντων).

            Οι βασικές κατηγορίες νομικών οντοτήτων που προσδιορίζονται είναι οι εξής (10):

                     Φυσικό πρόσωπο
                      (11)

                     Νομικό πρόσωπο

                     Δημόσιος φορέας

                     Κερδοσκοπικός

                     Μη κερδοσκοπικός

                     δημόσιος φορέας

                     Διεθνής

                     οργανισμός

                     Ευρωπαϊκού ενδιαφέροντος

                     Άλλος

                     Ίδρυμα δευτεροβάθμιας και τριτοβάθμιας εκπαίδευσης

                     Ερευνητικός οργανισμός

                     Επιχείρηση

                  ΜΜΕ

                  Μη ΜΜΕ

            Η επαλήθευση των κριτηρίων επιλεξιμότητας που εφαρμόζονται σε ειδικούς μηχανισμούς χρηματοδότησης και/ή ειδικές προσκλήσεις υποβολής προτάσεων θα περιλαμβάνεται επίσης στην άσκηση κατηγοριοποίησης (12).
      Κατά γενικό κανόνα, εάν μια νομική οντότητα μπορεί να ενταχθεί σε διαφορετικές κατηγορίες, οι υπηρεσίες επικύρωσης εξετάζουν την πιο ευνοϊκή επιλογή για τη συγκεκριμένη νομική οντότητα όσον αφορά τα δικαιώματα και/ή τις υποχρεώσεις (13).
      Ακόμη και εάν ο συμμετέχων απολέσει το καθεστώς/κατηγορία του μη κερδοσκοπικού δημόσιου φορέα, του ιδρύματος δευτεροβάθμιας ή τριτοβάθμιας εκπαίδευσης, του ερευνητικού οργανισμού ή της ΜΜΕ, θα διατηρήσει τα πλεονεκτήματα του εν λόγω καθεστώτος για τις υπογεγραμμένες συμφωνίες επιχορήγησης καθ’ όλη τη διάρκειά τους (εκτός εάν μπορεί να αποδειχθεί ότι το καθεστώς/κατηγορία χορηγήθηκε βάσει ψευδών δηλώσεων ή σκόπιμης παραποίησης με αποκλειστικό σκοπό τη λήψη της επιχορήγησης του 7ου ΠΠ). Ωστόσο, οι συμμετέχοντες οφείλουν να ενημερώνουν τις υπηρεσίες επικύρωσης όποτε προκύπτει κάποια αλλαγή. Εάν ο συμμετέχων υπογράψει άλλη συμφωνία επιχορήγησης μετά την απώλεια του αντίστοιχου καθεστώτος, δεν θα πληροί τις προϋποθέσεις να εμπίπτει στο συγκεκριμένο καθεστώς.
      1.1.3.1.   Ορισμοί

                  1.

                  «Δημόσιος φορέας» είναι, σύμφωνα με τα άρθρα 2 παράγραφος 13 των ΚΣ του 7ου ΠΠ ΕΚ και του άρθρου 2 παράγραφος 12 των ΚΣ του 7ου ΠΠ Ευρατόμ, κάθε νομική οντότητα που ορίζεται ως τέτοια από το εθνικό δίκαιο, καθώς και οι διεθνείς οργανισμοί. Η φράση «ορίζεται ως δημόσιος φορέας από το εθνικό δίκαιο» σημαίνει ότι

                              1.

                              η οντότητα έχει συσταθεί ως δημόσιος φορέας με επίσημη πράξη ίδρυσης ή έχει αναγνωριστεί ως δημόσιος φορέας από το εθνικό δίκαιο· και

                              2.

                              διέπεται από το δημόσιο δίκαιο.

                        Ωστόσο, οι δημόσιοι φορείς ενδέχεται να ενεργούν με βάση το ιδιωτικό δίκαιο και να υπόκεινται σε αυτό όσον αφορά ορισμένες ή περισσότερες από τις δραστηριότητές τους. Μια νομική οντότητα ιδιωτικού δικαίου με αποστολή δημόσιας υπηρεσίας δεν θεωρείται δημόσιος φορέας σύμφωνα με τους ΚΣ του 7ου ΠΠ.

                  2.

                  «Μη κερδοσκοπικός δημόσιος φορέας» (άρθρο 32 παράγραφος 5 και άρθρο 33 παράγραφος 1 των ΚΣ του 7ου ΠΠ) είναι κάθε νομική οντότητα που πληροί σωρευτικά τις προϋποθέσεις του «δημόσιου φορέα» και της «μη κερδοσκοπικής οργάνωσης».

                  3.

                  «Μη κερδοσκοπική οργάνωση» είναι μια νομική οντότητα που βάσει της νομικής μορφής της είναι μη κερδοσκοπικού χαρακτήρα και/ή έχει νομική ή καταστατική υποχρέωση να μην διανέμει κέρδη στους μετόχους ή τα επιμέρους μέλη της. Οι αποφάσεις του διοικητικού συμβουλίου, των εταίρων, των μετόχων, των μελών ή εκπροσώπων της οργάνωσης σχετικά με τη διανομή των κερδών θεωρούνται επαρκή στοιχεία για την απόδειξη του μη κερδοσκοπικού χαρακτήρα μιας οντότητας.

                  4.

                  «Ερευνητικός οργανισμός» είναι, σύμφωνα με το άρθρο 2 παράγραφος 7 των ΚΣ του 7ου ΠΠ ΕΚ και του άρθρου 2 παράγραφος 7 των ΚΣ του 7ου ΠΠ Ευρατόμ, μια νομική οντότητα που έχει συσταθεί ως μη κερδοσκοπικός οργανισμός, ένας από τους κύριους σκοπούς του οποίου είναι η διενέργεια έρευνας ή τεχνολογικής ανάπτυξης. Ισχύει ο ορισμός της «μη κερδοσκοπικής οργάνωσης» που παρατέθηκε στο σημείο 3 ανωτέρω. Η απλή χρηματοδότηση ερευνητικών δραστηριοτήτων που ασκούνται από άλλες οντότητες, η διάδοση των γνώσεων και η προώθηση ή ο συντονισμός ερευνητικών δραστηριοτήτων δεν θεωρούνται ερευνητικές δραστηριότητες κατά την έννοια του συγκεκριμένου ορισμού.

                  5.

                  «Ίδρυμα δευτεροβάθμιας και τριτοβάθμιας εκπαίδευσης» είναι μια νομική οντότητα που αναγνωρίζεται ως τέτοια από το εθνικό εκπαιδευτικό σύστημα της οικείας χώρας, είτε πρόκειται για δημόσιο είτε για ιδιωτικό φορέα.

                  6.

                  «ΜΜΕ» είναι, σύμφωνα με το άρθρο 2 παράγραφος 14 των ΚΣ του 7ου ΠΠ ΕΚ και το άρθρο 2 παράγραφος 13 των ΚΣ του 7ου ΠΠ Ευρατόμ, οι πολύ μικρές, μικρές και μεσαίες επιχειρήσεις κατά την έννοια της σύστασης 2003/361/ΕΚ (14).

                              α)

                              Σύμφωνα με το άρθρο 1 του παραρτήματος της σύστασης 2003/361/ΕΚ, επιχείρηση θεωρείται κάθε μονάδα, ανεξάρτητα από τη νομική της μορφή, που ασκεί οικονομική δραστηριότητα. Ως τέτοιες νοούνται ιδίως οι μονάδες που ασκούν βιοτεχνική ή άλλη δραστηριότητα, ατομικά ή οικογενειακά, προσωπικές εταιρείες ή ενώσεις προσώπων που ασκούν τακτικά μια οικονομική δραστηριότητα.

                              β)

                              Σύμφωνα με το άρθρο 2 παράγραφος 1 του παραρτήματος της σύστασης 2003/361/ΕΚ, η κατηγορία των πολύ μικρών, μικρών και μεσαίων επιχειρήσεων (ΜΜΕ) αποτελείται από επιχειρήσεις που απασχολούν λιγότερους από 250 εργαζομένους (εκφράζονται σε ετήσιες μονάδες εργασίας όπως ορίζονται στο άρθρο 5 της σύστασης) και των οποίων ο ετήσιος κύκλος εργασιών δεν υπερβαίνει τα 50 εκατ. ευρώ και/ή το σύνολο του ετήσιου ισολογισμού δεν υπερβαίνει τα 43 εκατ. ευρώ.

                              γ)

                              Πέραν των ορισμών που παρατίθενται στη σύσταση 2003/361/ΕΚ, ισχύουν οι παρακάτω ορισμοί:

                                          i)

                                          Μια νομική οντότητα θεωρείται ότι ασκεί οικονομική δραστηριότητα εάν αποδείξει ότι συμμετέχει σε οποιαδήποτε μορφή εμπορίου ή δραστηριότητας επ’ αμοιβή ή εξ επαχθούς αιτίας σε μια συγκεκριμένη αγορά. Γενικά, κάθε δραστηριότητα που αφορά την παροχή εμπορευμάτων ή υπηρεσιών σε μια συγκεκριμένη αγορά θεωρείται οικονομική δραστηριότητα.

                                          ii)

                                          Οι παρακάτω δεν θεωρούνται οικονομικές δραστηριότητες:

                                                      1.

                                                      δραστηριότητες που δεν συνεπάγονται κάποιο είδος χρηματικής αντιστάθμισης· ή

                                                      2.

                                                      δραστηριότητες για τις οποίες δεν υπάρχει μια συγκεκριμένη/απευθείας αγορά· ή

                                                      3.

                                                      δραστηριότητες για τις οποίες τα έσοδα που προκύπτουν δεν είναι διαφορετικά από το προσωπικό εισόδημα των μελών ή των μετόχων της οντότητας που τις ασκεί.

                              δ)

                              Για μη ανεξάρτητες ΜΜΕ (συνεργαζόμενες επιχειρήσεις και συνδεδεμένες επιχειρήσεις όπως ορίζονται στο άρθρο 3 παράγραφοι 2 και 3 του παραρτήματος της σύστασης 2003/361/ΕΚ), δηλαδή για ΜΜΕ τις οποίες τις κατέχουν ή τις ελέγχουν άλλες επιχειρήσεις («ανάντη επιχειρήσεις») ή για ΜΜΕ οι οποίες κατέχουν ή ελέγχουν άλλες επιχειρήσεις («κατάντη επιχειρήσεις»), τα στοιχεία των ανάντη και κατάντη επιχειρήσεων χρησιμοποιούνται σύμφωνα με το άρθρο 6 παράγραφοι 2 και 4 της σύστασης 2003/361/ΕΚ προκειμένου να καθοριστεί κατά πόσον η επιχείρηση πληροί τα κριτήρια για να χαρακτηριστεί ΜΜΕ.

                              ε)

                              Σύμφωνα με το άρθρο 4 παράγραφος 2 του παραρτήματος της σύστασης 2003/361/ΕΚ, μια επιχείρηση χάνει την ιδιότητα της ΜΜΕ μόνο όταν υπερβεί τα όρια που αναφέρονται στο άρθρο 2 της σύστασης επί δύο διαδοχικά οικονομικά έτη. Αυτός ο κανόνας δεν εφαρμόζεται όταν μια ΜΜΕ συγχωνεύεται ή εξαγοράζεται από μεγαλύτερο όμιλο, περίπτωση κατά την οποία η ΜΜΕ χάνει την ιδιότητά της αμέσως μετά την ημερομηνία της συναλλαγής.
                              Κατά συνέπεια, οι αιτούντες που δεν επικυρώθηκαν ως ΜΜΕ λόγω υπέρβασης των ορίων που αναφέρονται στο άρθρο 2 της σύστασης 2003/361/ΕΚ κατά το τελευταίο οικονομικό έτος θα λάβουν τελικά επικύρωση εάν αποδείξουν ότι δεν υπερέβησαν τα εν λόγω όρια κατά το προτελευταίο οικονομικό έτος. Αυτό δεν ισχύει εάν μια ΜΜΕ υπερέβη τα όρια λόγω συγχώνευσης ή εξαγοράς.

            1.1.4.   Απαιτούμενα στοιχεία και έγγραφα

      Οι αιτούντες, ανάλογα με τη νομική μορφή τους, παρέχουν στο πλαίσιο της διαδικασίας επικύρωσης υποστηρικτικά έγγραφα (εκτός εάν έχουν παράσχει τα εν λόγω έγγραφα στο παρελθόν και δεν έχει συμβεί καμία αλλαγή έκτοτε), τα οποία αποδεικνύουν:

                  1.

                  τη νομική επωνυμία τους·

                  2.

                  τη νομική μορφή τους όταν είναι νομικά πρόσωπα·

                  3.

                  τη νόμιμη έδρα τους· πρόκειται, εξ ορισμού, για τη διεύθυνση των κεντρικών γραφείων για τα νομικά πρόσωπα ή για τη διεύθυνση της συνήθους κατοικίας για τα φυσικά πρόσωπα.

            Τα έγγραφα γίνονται αποδεκτά σε όλες τις επίσημες γλώσσες της ΕΕ. Προς διευκόλυνση του έργου των υπηρεσιών επικύρωσης, μπορεί να ζητηθεί από τους αιτούντες να υποβάλουν μια ελεύθερη μετάφραση των εν λόγω εγγράφων. Τα έγγραφα που υποβάλλονται σε μη επίσημη γλώσσα της ΕΕ (15) ενδέχεται να μην γίνουν αποδεκτά εάν δεν συνοδεύονται από νόμιμα επικυρωμένη/επίσημη μετάφραση από διαπιστευμένο οργανισμό ή μεταφραστή. Τα υποστηρικτικά έγγραφα δεν πρέπει να έχουν εκδοθεί πάνω από 6 μήνες πριν.
      Οι νομικές οντότητες παρέχουν συγκεκριμένα τα υποστηρικτικά έγγραφα που παρατίθενται παρακάτω. Είναι αποδεκτή η ηλεκτρονική έκδοση των εν λόγω εγγράφων.

                  α)

                  Υπογεγραμμένο έντυπο αναγνώρισης νομικής οντότητας (16).

                  β)

                  Για φυσικά πρόσωπα:

                              i)

                              ευανάγνωστη φωτοτυπία ισχύοντος δελτίου ταυτότητας ή διαβατηρίου·

                              ii)

                              εάν υπάρχει, επίσημο έγγραφο ΦΠΑ.

                  γ)

                  Για δημόσιους φορείς:

                              iii)

                              αντίγραφο του ψηφίσματος, νόμου, διατάγματος ή απόφασης ίδρυσης της εν λόγω νομικής οντότητας ως δημόσιου φορέα· ή, ελλείψει αυτού, οποιοδήποτε άλλο επίσημο έγγραφο που πιστοποιεί την ίδρυση της οντότητας ως δημόσιου φορέα·

                              iv)

                              εάν υπάρχει, επίσημο έγγραφο ΦΠΑ· εάν η νομική οντότητα δεν έχει καταχωριστεί ως υποκείμενη στον ΦΠΑ, ενδέχεται να ζητηθεί από τις υπηρεσίες επικύρωσης αποδεικτικό της εξαίρεσης από τον ΦΠΑ.

                  δ)

                  Για άλλες νομικές οντότητες:

                              v)

                              αντίγραφο επίσημου εγγράφου (π.χ. επίσημη εφημερίδα, μητρώο επιχειρήσεων κ.λπ.) που αποδεικνύει τη νομική επωνυμία και την έδρα του αιτούντος, καθώς και τον αριθμό καταχώρισης που του έχει δοθεί από τις εθνικές αρχές ή, ανάλογα με τη χώρα καταχώρισης, αντίγραφο οποιουδήποτε άλλου αποδεκτού νομικού εγγράφου·

                              vi)

                              αντίγραφο του αποδεικτικού καταχώρισης στο μητρώο ΦΠΑ, εάν υπάρχει, και μόνο εάν ο αριθμός ΦΠΑ δεν εμφανίζεται στο επίσημο έγγραφο που αναφέρεται παραπάνω. Εάν η οντότητα δεν είναι καταχωρισμένη στο μητρώο ΦΠΑ, ζητείται αποδεικτικό της εξαίρεσης από τον ΦΠΑ.

                  ε)

                  Για ΜΜΕ:

                              vii)

                              ετήσιος ισολογισμός και λογαριασμός κερδών και ζημιών για το τελευταίο οικονομικό έτος·

                              viii)

                              τα παραρτήματα των λογαριασμών αυτών με αναφορά των κατάντη και ανάντη επιχειρήσεων όταν αυτές οι πληροφορίες δεν παρέχονται στον ισολογισμό·

                              ix)

                              δήλωση σχετικά με τον αριθμό απασχολούμενων, εκφρασμένο σε ετήσιες μονάδες εργασίας, όπως ορίζονται στο άρθρο 5 του παραρτήματος της σύστασης 2003/361/ΕΚ·

                              x)

                              ο ισολογισμός και ο λογαριασμός κερδών και ζημιών, και τα παραρτήματά τους, για το τελευταίο οικονομικό έτος που έχει κλείσει, καθώς και ο αριθμός απασχολούμενων των ανάντη και κατάντη επιχειρήσεων όπως ορίζονται στο άρθρο 6 του παραρτήματος της σύστασης 2003/361/ΕΚ·

                              xi)

                              όπως ορίζεται στο άρθρο 4 παράγραφος 3 της σύστασης του παραρτήματος 2003/361/ΕΚ, στην περίπτωση νεοσύστατων επιχειρήσεων, οι λογαριασμοί των οποίων δεν έχουν κλείσει ακόμη, είναι αποδεκτή δήλωση με αξιόπιστες εκτιμήσεις που πραγματοποιούνται κατά τη διάρκεια του οικονομικού έτους·

                              xii)

                              μια δήλωση γίνεται αποδεκτή ως αποδεικτικό στοιχείο που καταδεικνύει ότι, παρά την απουσία κύκλου εργασιών, η επιχείρηση ασκεί οικονομική δραστηριότητα, συγκεκριμένα από τις επενδύσεις που έχουν γίνει και τις πιθανές αναμενόμενες αποδόσεις·

                              xiii)

                              τα ανωτέρω υποστηρικτικά έγγραφα μπορούν να αντικατασταθούν από επίσημο πιστοποιητικό το οποίο εκδίδει επίσημη αρχή ή αρμόδιος φορέας στο κράτος μέλος στο οποίο η νομική οντότητα έχει τη νόμιμη έδρα ή τη συνήθη κατοικία της και το οποίο βεβαιώνει ότι η επιχείρηση είναι ΜΜΕ κατά την έννοια της σύστασης 2003/361/ΕΚ. Ωστόσο, ένορκη ή υπεύθυνη δήλωση του αιτούντος ενώπιον δικαστικής ή διοικητικής αρχής, συμβολαιογράφου ή δημόσιου υπαλλήλου στη χώρα καταγωγής ή προέλευσής του δεν γίνεται αποδεκτή στη θέση των απαιτούμενων υποστηρικτικών εγγράφων.

            1.1.5.   Ημερομηνία έναρξης ισχύος της νομικής υπόστασης και του νομικού καθεστώτος/κατηγορίας

                  1.

                  Η ημερομηνία κατά την οποία η νομική υπόσταση και το νομικό καθεστώς/κατηγορία μιας νομικής οντότητας θεωρείται από την Επιτροπή ότι αρχίζουν να ισχύουν (ημερομηνία έναρξης ισχύος) είναι η ημερομηνία κατά την οποία αποκτά εγκυρότητα η νομική πράξη με την οποία συγκροτείται ή ιδρύεται μια νομική οντότητα. Η εν λόγω ημερομηνία είναι, κατά σειρά προτεραιότητας:

                              1.

                              η ημερομηνία εγγραφής στο επίσημο μητρώο της χώρας (π.χ. εμπορικό μητρώο)·

                              2.

                              η ημερομηνία δημοσίευσης στην επίσημη εφημερίδα της χώρας·

                              3.

                              η ημερομηνία της νόμιμης κατάθεσης της πράξης στη γραμματεία του δικαστηρίου·

                              4.

                              η ημερομηνία υπογραφής των συμβαλλόμενων μερών.

                  2.

                  Όπου δεν έχει συνταχθεί πράξη συγκρότησης ή ίδρυσης, η νομική οντότητα θεωρείται ότι υφίσταται από μια προκαθορισμένη ημερομηνία.

                  3.

                  Η ημερομηνία έναρξης ισχύος της ιδιότητας ΜΜΕ είναι η ημερομηνία κλεισίματος των λογαριασμών του οικονομικού έτους στο οποίο βασίζεται η αξιολόγηση της ιδιότητας ΜΜΕ σύμφωνα με το άρθρο 4 παράγραφος 2 του παραρτήματος της σύστασης 2003/361/ΕΚ (βλέπε ενότητα 1.1.3.1 σημείο 6 στοιχείο ε) ανωτέρω). Για τις νεοσύστατες επιχειρήσεις, οι λογαριασμοί των οποίων δεν έχουν κλείσει ακόμη, η ημερομηνία έναρξης ισχύος είναι η ημερομηνία ίδρυσής τους.

            1.2.   Εφαρμογή της διαδικασίας επαλήθευσης της νομικής υπόστασης και του νομικού καθεστώτος/κατηγορίας

      Κάθε νομική οντότητα καταχωρίζει τα βασικά διοικητικά και νομικά στοιχεία της (νομική επωνυμία, νόμιμη έδρα κ.λπ.) στη διαδικτυακή διεπαφή της πύλης για συμμετέχοντες σε έρευνα. Η καταχώριση είναι απαραίτητη μόνο μία φορά. Για την αποφυγή διπλών καταχωρίσεων, ο «κωδικός αναγνώρισης συμμετέχοντος» (ΚΑΣ) που εκδίδεται κατά την πρώτη καταχώριση χρησιμοποιείται σε όλες τις επόμενες συμμετοχές της νομικής οντότητας (17).
      Οντότητες χωρίς αυτοτελή νομική προσωπικότητα συμμετέχουν χρησιμοποιώντας τον ίδιο «κωδικό αναγνώρισης συμμετέχοντος» (ΚΑΣ) με τη νομική οντότητα από την οποία εξαρτώνται. Ωστόσο, οι παρακάτω οντότητες μπορεί να επικυρωθούν ως ξεχωριστές οντότητες και να τους δοθεί ξεχωριστός ΚΑΣ:

                  1.

                  υπουργεία ή άλλες εκτελεστικές υπηρεσίες που εντάσσονται στην κεντρική δημόσια διοίκηση του – κεντρικού ή ομοσπονδιακού– κράτους και συνδέονται άμεσα με την κυβέρνηση σύμφωνα με το επίσημα δημοσιευμένο οργανόγραμμα του κράτους·

                  2.

                  ειδικευμένοι φορείς που έχουν ιδρυθεί από διεθνείς οργανισμούς, συμπεριλαμβανομένων (μεταξύ άλλων) όσων αναφέρονται στο άρθρο 43 παράγραφος 2 των ΚΕ·

                  3.

                  το Κοινό Κέντρο Ερευνών και οι αντιπροσωπείες του.

            Στο στάδιο της υποβολής της πρότασης δεν θα ζητούνται υποστηρικτικά έγγραφα και δεν θα διενεργείται επαλήθευση των στοιχείων από τις υπηρεσίες υλοποίησης του 7ου ΠΠ.
      Οι οντότητες πρέπει να διαθέτουν ΚΑΣ, καταχωρισμένο και επικυρωμένο στη βάση δεδομένων της Επιτροπής, για να είναι δυνατή η υπογραφή της συμφωνίας επιχορήγησης. Προς τον σκοπό αυτόν, η νομική υπόσταση και το νομικό καθεστώς/κατηγορία της οντότητας πρέπει να επαληθευτούν από τις υπηρεσίες επικύρωσης βάσει των στοιχείων και των υποστηρικτικών εγγράφων που θα παράσχει η οντότητα εάν δεν τα έχει παράσχει στο παρελθόν (18). Η επαλήθευση της νομικής υπόστασης και της απόδοσης νομικού καθεστώτος/κατηγορίας διενεργείται μόλις η οντότητα πραγματοποιήσει η ίδια την καταχώρισή της. Διενεργείται μόνο εάν τα βασικά νομικά στοιχεία (νομική επωνυμία, νομική μορφή και νόμιμη έδρα) της οντότητας αναφέρονται σαφώς και αποδεικνύονται από τα απαιτούμενα υποστηρικτικά έγγραφα, υπό την προϋπόθεση ότι κανένα από τα εν λόγω έγγραφα δεν είναι προδήλως εσφαλμένο, παράτυπο ή δυσανάγνωστο.
      Ακολουθείται η ίδια διαδικασία και ζητούνται τα ίδια έγγραφα για νομικές οντότητες που συμμετέχουν σε έμμεση δράση ή για τυχόν μεταβολές της νομικής προσωπικότητας ενός συμμετέχοντος κατά την εκτέλεση της εν λόγω έμμεσης δράσης που οδηγεί σε νέα επικύρωση της οντότητας, ξεκινώντας με την αυτοκαταχώριση του συμμετέχοντος στην πύλη για συμμετέχοντες σε έρευνα.
      Τα υποστηρικτικά έγγραφα για την απόδειξη της νομικής υπόστασης και του νομικού καθεστώτος/κατηγορίας υποβάλλονται στις υπηρεσίες επικύρωσης μέσω της διαδικτυακής διεπαφής της πύλης για συμμετέχοντες σε έρευνα ή μέσω μηνύματος ηλεκτρονικού ταχυδρομείου (19) εντός της προθεσμίας που ορίζεται από τις υπηρεσίες υλοποίησης του 7ου ΠΠ στην πρόσκληση υποβολής προτάσεων και/ή στο πλαίσιο των διαπραγματεύσεων.
      Σε περίπτωση αυτοκαταχωρίσεων που δεν έχουν ζητηθεί, οι υπηρεσίες επικύρωσης, όταν ζητούν διευκρινίσεις και υποστηρικτικά έγγραφα, ορίζουν το χρονικό διάστημα εντός του οποίου ο αιτών πρέπει να απαντήσει. Εάν ο αιτών δεν υποβάλει, δεν διευκρινίσει ή δεν συμπληρώσει τα υποστηρικτικά έγγραφα εντός του χρονικού διαστήματος που θα του υποδειχθεί, λαμβάνοντας υπόψη τυχόν ειδικές και αιτιολογημένες περιπτώσεις, οι υπηρεσίες επικύρωσης διατηρούν το δικαίωμα να απορρίψουν αυτοκαταχωρίσεις.
      Όσο οι υπηρεσίες επικύρωσης επαληθεύουν τη νομική υπόσταση του αιτούντος, ελέγχουν ακόμη εάν η οντότητα έχει ήδη εγγραφεί στην πύλη για συμμετέχοντες σε έρευνα ή σε άλλη κεντρική βάση δεδομένων της Ευρωπαϊκής Επιτροπής που περιέχει τις ίδιες σχετικές πληροφορίες και λαμβάνουν υπόψη τις εν λόγω πληροφορίες (20).
      Μόλις καθοριστεί η νομική υπόσταση του αιτούντος, οι υπηρεσίες επικύρωσης επαληθεύουν βάσει των υποστηρικτικών εγγράφων το νομικό καθεστώς δυνάμει του 7ου ΠΠ και προσδιορίζουν την κατηγορία στην οποία ανήκει κάθε νομική οντότητα που συμμετέχει σε έμμεσες δράσεις του 7ου ΠΠ.
      Αφού επαληθευτεί η νομική υπόσταση και το νομικό καθεστώς/κατηγορία μιας οντότητας, οι υπηρεσίες επικύρωσης επαληθεύουν και καταγράφουν τη μέθοδο υπολογισμού των έμμεσων δαπανών που δηλώνει ο αιτών.
      1.2.1.   Διατάξεις σχετικά με περιπτώσεις ελλιπών, αντιφατικών ή ψευδών δηλώσεων και/ή υποστηρικτικών εγγράφων

                  1.

                  Όλα τα στοιχεία θεωρούνται ότι είναι αληθή και ότι έχουν παρασχεθεί καλή την πίστει. Οι υπηρεσίες επικύρωσης μπορούν να καταφύγουν σε όλες τις πληροφορίες που είναι διαθέσιμες στο κοινό για διευκρινίσεις.

                              α)

                              Εάν οι διαπιστώσεις δεν επιβεβαιώνουν τη δήλωση του αιτούντος·

                              β)

                              Εάν τα στοιχεία που παρέχονται από τον αιτούντα είναι δυσανάγνωστα, ελλιπή ή ασαφή·

                              γ)

                              Εάν υπάρχουν σαφείς ενδείξεις για ελλιπείς ή ψευδείς δηλώσεις ή άλλες παρατυπίες·

                        οι υπηρεσίες επικύρωσης ενημερώνουν τον αιτούντα και του ζητούν να παράσχει περαιτέρω διευκρινίσεις ή να συμπληρώσει τα υποβληθέντα έγγραφα εντός εύλογης προθεσμίας.

                  2.

                  Στις παρακάτω περιπτώσεις, και συγκεκριμένα

                              α)

                              Εάν ο αιτών δεν παράσχει τις πληροφορίες που του ζητήθηκαν·

                              β)

                              Εάν ο αιτών υποβάλει παραπλανητικά στοιχεία για τις πληροφορίες που του ζητήθηκαν·

                              γ)

                              Εάν τα υποστηρικτικά έγγραφα είναι άκυρα ή απαρχαιωμένα·

                              δ)

                              Εάν εξακολουθεί να υπάρχει πρόδηλη αντίφαση μεταξύ της δήλωσης του αιτούντος και των υποστηρικτικών εγγράφων·

                        οι υπηρεσίες επικύρωσης:

                              i)

                              όσον αφορά την απόδειξη της νομικής υπόστασης αρνούνται να επικυρώσουν την εν λόγω νομική οντότητα·

                              ii)

                              όσον αφορά την απόδοση νομικού καθεστώτος/κατηγορίας επικυρώνουν τη νομική οντότητα σύμφωνα με τα έγγραφα που υποβλήθηκαν και όχι σύμφωνα με τη δήλωση του αιτούντος.

                  3)

                  Σε περίπτωση άρνησης επικύρωσης ή άρνησης απόδοσης του αυτοδηλούμενου νομικού καθεστώτος/κατηγορίας, οι υπηρεσίες επικύρωσης ενημερώνουν τον αιτούντα για τους λόγους της άρνησης και τις νομικές επιπτώσεις.

                  4)

                  Σε περίπτωση παρατυπιών και/ή ψευδών δηλώσεων, οι υπηρεσίες επικύρωσης ενημερώνουν τον αρμόδιο διατάκτη και, εάν κριθεί απαραίτητο, την Ευρωπαϊκή Υπηρεσία Καταπολέμησης της Απάτης (OLAF).
                  Παρατυπίες και/ή ψευδείς δηλώσεις μπορεί να οδηγήσουν στην επιβολή οικονομικών ή διοικητικών κυρώσεων με τη μορφή του αποκλεισμού των αιτούντων/συμμετεχόντων από μελλοντική συμμετοχή, όπως ορίζεται στο άρθρο 96 του δημοσιονομικού κανονισμού.

            1.2.2.   Πληροφορίες για το αποτέλεσμα της επικύρωσης και επικυρωμένος «κωδικός αναγνώρισης συμμετέχοντος» (ΚΑΣ)

      Οι υπηρεσίες επικύρωσης ενημερώνουν δεόντως τους αιτούντες για το αποτέλεσμα της διαδικασίας επικύρωσης της νομικής υπόστασης και το(την) αποδοθέν(-είσα) νομικό καθεστώς/κατηγορία.
      Κάθε επικυρωμένη οντότητα λαμβάνει ένα μοναδικό επικυρωμένο εννεαψήφιο αριθμό καταχώρισης, τον «κωδικό αναγνώρισης συμμετέχοντος» (ΚΑΣ), ο οποίος χρησιμοποιείται σε κάθε συμμετοχή της οντότητας σε μεταγενέστερες προτάσεις του 7ου ΠΠ.
      1.2.3.   Δήλωση σχετικά με την ορθότητα των βασικών στοιχείων στο έντυπο προετοιμασίας επιχορήγησης

      Κατά τη διάρκεια των διαπραγματεύσεων, τα βασικά διοικητικά και νομικά στοιχεία που έχει καταχωρίσει η νομική οντότητα στην πύλη για συμμετέχοντες σε έρευνα θα μεταφορτώνονται αυτόματα στα έντυπα προετοιμασίας της συμφωνίας επιχορήγησης (ΕΠΕ).
      Ο νομικός εκπρόσωπος του οργανισμού είναι το πρόσωπο που είναι εξουσιοδοτημένο να δεσμεύσει τον οργανισμό και να υπογράψει τη συμφωνία επιχορήγησης. Ο/η νομικός εκπρόσωπος οφείλει:

                  α.

                  να επαληθεύσει ότι τα βασικά διοικητικά και νομικά στοιχεία που παρέχονται στο ΕΠΕ για τον οργανισμό που εκπροσωπεί είναι ορθά και, εάν όχι, να ζητήσει την τροποποίησή τους μέσω της πύλης για συμμετέχοντες σε έρευνα·

                  β.

                  να δηλώσει υπεύθυνα ότι όλες οι πληροφορίες που παρέχονται στο ΕΠΕ σχετικά με τον οργανισμό που εκπροσωπεί είναι πλήρεις, ακριβείς και ορθές, ότι ο οργανισμός δεν βρίσκεται σε καμία από τις καταστάσεις που αναφέρονται στο άρθρο 93 παράγραφος 1, στο άρθρο 94 και στο άρθρο 96 παράγραφος 2 στοιχείο α) του ΔΚ και να υπογράψει πιστοποιώντας τα ανωτέρω στο ΕΠΕ. Μπορούν να ζητηθούν από τις υπηρεσίες υλοποίησης του 7ου ΠΠ υποστηρικτικά έγγραφα σχετικά με τους νομικούς εκπροσώπους των νομικών προσώπων που αναφέρονται στην παρούσα ενότητα.

            1.2.4.   Διορισμένος εκπρόσωπος νομικής οντότητας (ΔΕΝΟ)

      Μετά την επικύρωση της νομικής οντότητας, ο νομικός εκπρόσωπος ορίζει τον διορισμένο εκπρόσωπο νομικής οντότητας (ΔΕΝΟ) ο οποίος θα είναι o επίσημος υπεύθυνος επικοινωνίας που αναγνωρίζεται από τις υπηρεσίες επικύρωσης και εξουσιοδοτείται να ζητεί αλλαγές στα δεδομένα επικύρωσης, βάσει σχετικών υποστηρικτικών εγγράφων. Προς τον σκοπό αυτόν, ο νομικός εκπρόσωπος θα αποστείλει στις υπηρεσίες επικύρωσης το έντυπο διορισμού ΔΕΝΟ –μέσω κανονικού ταχυδρομείου ή ηλεκτρονικού ταχυδρομείου– δεόντως υπογεγραμμένο και σφραγισμένο. Ο ορισμός ΔΕΝΟ είναι υποχρεωτικός. Η θέση του ΔΕΝΟ είναι ένας διοικητικός ρόλος ο οποίος μπορεί, χωρίς να είναι υποχρεωτικό, να είναι διαφορετικός από αυτόν του νομικού εκπροσώπου της οντότητας.
      Μόλις καταχωριστεί στην κεντρική βάση δεδομένων, ο ΔΕΝΟ γίνεται ο επίσημος υπεύθυνος επικοινωνίας με τις υπηρεσίες επικύρωσης για όλα τα θέματα που σχετίζονται με τα νομικά και χρηματοοικονομικά δεδομένα και το καθεστώς/κατηγορία της οντότητας δυνάμει του 7ου ΠΠ. Ο ΔΕΝΟ έχει πρόσβαση σε ειδικό διαδικτυακό μέσο στην πύλη για συμμετέχοντες σε έρευνα και οφείλει να διατηρεί ενημερωμένες τις επικυρωμένες πληροφορίες της οντότητας. Ενημερώνει τις υπηρεσίες επικύρωσης για τυχόν αλλαγές στα νομικά στοιχεία ή το νομικό καθεστώς/κατηγορία της οντότητας αμέσως μετά την αλλαγή. Κατόπιν αιτήματος, παρέχει επίσης τα χρηματοοικονομικά δεδομένα της οντότητας.
      Σε περίπτωση αλλαγών των νομικών στοιχείων ή του νομικού καθεστώτος/κατηγορίας, ο ΔΕΝΟ ζητεί τροποποίηση προηγούμενης επικύρωσης βάσει των νομικών και/ή οικονομικών υποστηρικτικών εγγράφων.
      1.2.5.   Τροποποίηση επικυρώσεων

      Αιτήματα για τροποποίηση προηγούμενης επικύρωσης γίνονται αποδεκτά μόνο εάν υποβάλλονται από τον ΔΕΝΟ. Εάν δεν έχει οριστεί ακόμη ΔΕΝΟ, πρέπει πρώτα να ολοκληρωθεί η εν λόγω διαδικασία ορισμού για να ξεκινήσει κατόπιν η επεξεργασία του αιτήματος τροποποίησης.
      1.2.5.1.   Τροποποιήσεις επικυρώσεων λόγω σφάλματος της αρχικής επικύρωσης

      Αυτές οι τροποποιήσεις καταχωρίζονται αναδρομικά με ημερομηνία ισχύος την ημερομηνία της αρχικής επικύρωσης.
      Ωστόσο, σε αυτές τις περιπτώσεις και εάν κρίνεται απαραίτητο, μπορούν να εφαρμοστούν άλλα μέσα προστασίας, δηλαδή αυτά που παρατίθενται στο σημείο 4.2.2. Όταν η τροποποίηση αφορά σφάλμα που αποδίδεται στις υπηρεσίες επικύρωσης, η αναδρομική ισχύς μπορεί να αρθεί από τον διατάκτη της αρμόδιας υπηρεσίας υλοποίησης του 7ου ΠΠ, όταν κάτι τέτοιο δικαιολογείται δεόντως και τηρεί τις αρχές της χρηστής δημοσιονομικής διαχείρισης και της αναλογικότητας.
      1.2.5.2.   Τροποποιήσεις επικυρώσεων λόγω μεταβολής της νομικής υπόστασης και του νομικού καθεστώτος/κατηγορίας

      Οι υπηρεσίες επικύρωσης κωδικοποιούν την ημερομηνία έναρξης ισχύος της τροποποίησης σχετικά με τη νομική υπόσταση ή το νομικό καθεστώς/κατηγορία μιας νομικής οντότητας, η οποία προσδιορίζεται από την ημερομηνία κατά την οποία καθίσταται έγκυρη η πράξη θέσπισης της μεταβολής, εκτός εάν οι όροι της εν λόγω πράξης ορίζουν άλλη ημερομηνία. Για ΜΜΕ, η ημερομηνία έναρξης ισχύος της τροποποίησης του καθεστώτος είναι η ημερομηνία κλεισίματος των λογαριασμών του οικονομικού έτους στο οποίο βασίζεται το καθεστώς και το οποίο καθορίζεται σύμφωνα με τους κανόνες που ορίζονται στην ενότητα 1.1.3.1 παράγραφος 6 στοιχείο ε) ανωτέρω.
      1.2.5.3.   Αλλαγές στη μέθοδο υπολογισμού των έμμεσων δαπανών (ΜΥΕΔ)

      Οι υπηρεσίες επικύρωσης λαμβάνουν υπόψη τις αλλαγές της μεθόδου υπολογισμού των έμμεσων δαπανών που δηλώνει ο συμμετέχων σύμφωνα με τους κανόνες που ορίζονται στο άρθρο II.15 της πρότυπης συμφωνίας επιχορήγησης.
      Έμμεσες δαπάνες είναι οι επιλέξιμες έμμεσες δαπάνες που δεν μπορούν να προσδιοριστούν από τον συμμετέχοντα ως άμεσα οφειλόμενες στο έργο, αλλά μπορούν να προσδιοριστούν και να δικαιολογηθούν από το λογιστικό σύστημά του ως δαπάνες που προκύπτουν σε άμεση σχέση με τις επιλέξιμες άμεσες δαπάνες που αποδίδονται στο έργο. Μπορεί να προσδιοριστούν σύμφωνα με τις μεθόδους που καθορίζονται στο άρθρο II.15 παράγραφος 2 της πρότυπης συμφωνίας επιχορήγησης (21).
      Διακρίνονται οι παρακάτω περιπτώσεις αλλαγών της ΜΥΕΔ (22):
      Τυχόν αιτήματα για αλλαγή της ΜΥΕΔ πρέπει να αιτιολογούνται δεόντως είτε από μεταβολή του νομικού καθεστώτος ή του λογιστικού συστήματος του συμμετέχοντος είτε από σφάλμα κατά τη διαπραγμάτευση του πρώτου έργου στο οποίο συμμετέχει η νομική οντότητα.
      Ζητώντας αλλαγή της ΜΥΕΔ, ο συμμετέχων δηλώνει ότι έχει διαβάσει και αποδέχεται τους κανόνες που αφορούν την επιλογή της ΜΥΕΔ(άρθρο II.15 της πρότυπης συμφωνίας επιχορήγησης).
      1.   Μεταβολές του νομικού καθεστώτος του συμμετέχοντος
      Εάν η μεταβολή του νομικού καθεστώτος του συμμετέχοντος οδηγεί στην απόκτηση του καθεστώτος/κατηγορίας του μη κερδοσκοπικού δημόσιου φορέα, του ιδρύματος δευτεροβάθμιας και τριτοβάθμιας εκπαίδευσης, του ερευνητικού οργανισμού ή της ΜΜΕ, ο συμμετέχων μπορεί να ζητήσει να εφαρμοστεί το κατ’ αποκοπή ποσοστό του 60 % για μελλοντικά έργα εάν πληροί τις υπόλοιπες προϋποθέσεις που ορίζονται στην πρότυπη συμφωνία επιχορήγησης για τη χρήση αυτού του ειδικού ποσοστού (23).
      Η ημερομηνία έναρξης ισχύος της αλλαγής της ΜΥΕΔ είναι η ίδια με την ημερομηνία μεταβολής του νομικού καθεστώτος/κατηγορίας που αναφέρεται στην ενότητα 1.2.5.2.
      Η ημερομηνία έναρξης ισχύος της αλλαγής της ΜΥΕΔ ισχύει μόνο για το μέλλον και επομένως δεν επηρεάζει τα εν εξελίξει έργα.
      2.   Μεταβολές στο λογιστικό σύστημα του συμμετέχοντος:

                  α)

                  Σε περίπτωση μεταβολών του λογιστικού συστήματος, ο ΔΕΝΟ ενημερώνει τις υπηρεσίες επικύρωσης, με αίτημά του για αλλαγή της ΜΥΕΔ το οποίο υποβάλει μέσω της πύλης για συμμετέχοντες σε έρευνα, σχετικά με την ημερομηνία κατά την οποία τίθεται σε ισχύ η αλλαγή. Η ημερομηνία έναρξης ισχύος που καταχωρίζεται από τις υπηρεσίες επικύρωσης είναι η ημερομηνία που δηλώνεται από τον ΔΕΝΟ εφόσον γίνει αποδεκτή από τις υπηρεσίες υλοποίησης του 7ου ΠΠ.

                  β)

                  Εάν ο συμμετέχων είχε επιλέξει αρχικά κατ’ αποκοπή ποσοστό και στη συνέχεια αποφάσισε να επιλέξει τη μέθοδο πραγματικών έμμεσων δαπανών για μεταγενέστερη συμμετοχή, η μεταβολή δεν χρειάζεται να αποδειχθεί.

                  γ)

                  Η ημερομηνία έναρξης ισχύος της αλλαγής της ΜΥΕΔ ισχύει μόνο για το μέλλον και επομένως δεν επηρεάζει τα εν εξελίξει έργα. Ωστόσο, εάν λόγω μεταβολών στο λογιστικό σύστημά τους οι συμμετέχοντες δεν μπορούν πλέον να προσδιορίσουν τις πραγματικές έμμεσες δαπάνες, η ημερομηνία έναρξης ισχύος της αλλαγής της ΜΥΕΔ εφαρμόζεται και στα εν εξελίξει έργα.

            3.   Εάν έχει προκύψει σφάλμα σχετικά με την ΜΥΕΔ κατά τις διαπραγματεύσεις του πρώτου έργου στο οποίο συμμετέχει η νομική οντότητα και εάν η διόρθωση του σφάλματος αυτού έγινε αποδεκτή από τις υπηρεσίες υλοποίησης του 7ου ΠΠ, η ημερομηνία έναρξης ισχύος της τροποποίησης της ΜΥΕΔ είναι η ίδια με την ημερομηνία της αρχικής επικύρωσης της οντότητας και ισχύει για τα εν εξελίξει έργα.
      1.2.6.   Διοικητικός έλεγχος των επικυρώσεων

                  1.

                  Πριν από την υποβολή αιτήματος ελέγχου, ο αιτών ζητεί την επιβεβαίωση του αποτελέσματος της επικύρωσης.

                  2.

                  Τα αιτήματα για έλεγχο (24) των επικυρώσεων πρέπει να υποβάλλονται γραπτώς, χωρίς να απαιτούνται άλλες διατυπώσεις, απευθείας στην αρμόδια υπηρεσία επικύρωσης από τον ορισθέντα ΔΕΝΟ της ενδιαφερόμενης νομικής οντότητας.
                  Αιτήματα ελέγχου που υποβάλλει μέρος το οποίο δεν αφορά η επικύρωση απορρίπτονται.

                  3.

                  Οι υπηρεσίες επικύρωσης γνωστοποιούν την παραλαβή του αιτήματος ελέγχου. Ενημερώνουν δεόντως το ενδιαφερόμενο μέρος για την απόφασή τους επ’ αυτού. Σε περίπτωση απόρριψης του αιτήματος, παρέχονται οι λόγοι της απόρριψης.
                  Ένα αίτημα για έλεγχο μιας επικύρωσης δεν αναστέλλει την επικύρωση, η οποία παραμένει σε ισχύ μέχρι να ακυρωθεί. Αυτή η διαδικασία διοικητικού ελέγχου εφαρμόζεται με την επιφύλαξη του δικαιώματος προσφυγής του αιτούντος ενώπιον του Ευρωπαίου Διαμεσολαβητή ή του Δικαστηρίου της Ευρωπαϊκής Ένωσης.

            1.2.7.   Η επιτροπή επικύρωσης

      Οι ΓΔ και οι εκτελεστικοί οργανισμοί της Ευρωπαϊκής Επιτροπής που υλοποιούν το 7ο ΠΠ συγκροτούν μια διυπηρεσιακή επιτροπή για συντονιστικούς σκοπούς (αναφέρεται ως «επιτροπή επικύρωσης») και ορίζουν τους εκπροσώπους τους στη συγκεκριμένη επιτροπή. Οι υπηρεσίες επικύρωσης συμμετέχουν στην επιτροπή επικύρωσης χωρίς δικαιώματα ψήφου και εξασφαλίζουν τη γραμματειακή υποστήριξη της επιτροπής επικύρωσης υπό την επίβλεψη του προέδρου της επιτροπής επικύρωσης. H Επιτροπή θεσπίζει τον κανονισμό λειτουργίας για τις διαδικασίες συντονισμού, συμπεριλαμβανομένου ενός μητρώου κοινών πρακτικών.
      Όταν ένας αιτών υποβάλλει αίτημα ελέγχου στις αρμόδιες υπηρεσίες επικύρωσης σύμφωνα με την ενότητα 1.2.7 ανωτέρω, οι υπηρεσίες αυτές παραπέμπουν το αίτημα στην επιτροπή επικύρωσης. Η επιτροπή επικύρωσης διενεργεί έλεγχο και αποφασίζει σχετικά με τις παραπεμφθείσες υποθέσεις επικύρωσης της νομικής οντότητας. Η επιτροπή επικύρωσης δεν έχει εντολή να εξετάζει τις υποθέσεις που αφορούν την επαλήθευση της χρηματοοικονομικής ικανότητας μιας νομικής οντότητας.
      2.   ΕΠΑΛΉΘΕΥΣΗ ΤΗΣ ΕΠΙΧΕΙΡΗΣΙΑΚΉΣ ΙΚΑΝΌΤΗΤΑΣ
      2.1.   Αρχές

      Όπως αναφέρεται στο άρθρο 115 του ΔΚ και στο άρθρο 176 των ΚΕ του ΔΚ, η επιχειρησιακή και χρηματοοικονομική ικανότητα του αιτούντος πρέπει να αξιολογούνται προκειμένου να διασφαλίζεται η ικανότητά του να φέρει σε πέρας την προτεινόμενη ενέργεια ή πρόγραμμα εργασίας.
      Η επιχειρησιακή ικανότητα πρέπει να διακρίνεται από τη χρηματοοικονομική ικανότητα για την οποία θα διενεργείται ειδική επαλήθευση (βλέπε κατωτέρω).
      Ο όρος «επιχειρησιακή ικανότητα» σχετίζεται με επαγγελματικές (τεχνικές, επιστημονικές, τεχνολογικές, διαχειριστικές, διοικητικές κ.λπ. (25)) δεξιότητες, προσόντα, εργαλεία και/ή γνώσεις που απαιτούνται για την επίτευξη των στόχων και των αναμενόμενων αποτελεσμάτων.
      Καθώς οι περισσότερες έμμεσες δράσεις του 7ου ΠΠ εκτελούνται από κοινοπραξία αρκετών νομικών οντοτήτων, διακρίνονται δύο επίπεδα επιχειρησιακής ικανότητας:

                  —

                  η επιχειρησιακή ικανότητα της κοινοπραξίας,

                  —

                  η επιχειρησιακή ικανότητα κάθε αιτούντος ξεχωριστά.

            Κατά συνέπεια, σκοπός της επαλήθευσης είναι να εκτιμηθεί το κατά πόσον οι αιτούντες (συλλογικά και μεμονωμένα) διαθέτουν ή θα διαθέτουν σε εύθετο χρόνο τις επαγγελματικές ικανότητες και προσόντα που απαιτούνται για να φέρουν σε πέρας την έμμεση δράση.
      Σε περίπτωση που τον ειδικό ρόλο του συντονιστή τον αναλαμβάνει φυσικό πρόσωπο, πρέπει να δοθεί ιδιαίτερη προσοχή κατά την αξιολόγηση της επιχειρησιακής ικανότητάς του.
      2.2.   Εκτέλεση

      2.2.1.   Στο στάδιο υποβολής της πρότασης

      Η επιχειρησιακή ικανότητα της κοινοπραξίας θα εξετάζεται στο στάδιο αξιολόγησης (26) από ανεξάρτητους εξωτερικούς αξιολογητές κατά την εκτίμηση του κριτηρίου αξιολόγησης «εκτέλεση».
      Προκειμένου να είναι σε θέση οι ανεξάρτητοι εξωτερικοί αξιολογητές να εκτελέσουν αυτό το καθήκον, θα ζητείται από τους αιτούντες να παράσχουν, μεταξύ άλλων, στο πλαίσιο της πρότασής τους: σε επίπεδο αιτούντος, μια σύντομη περιγραφή του οργανισμού και συνοπτικό προφίλ των μελών του προσωπικού που θα αναλάβουν τις εργασίες (βλέπε «Οδηγό για αιτούντες»)· σε επίπεδο κοινοπραξίας, μια περιγραφή από τους αιτούντες σχετικά με το πώς συνιστούν συλλογικά μια κοινοπραξία που είναι ικανή να επιτύχει τους στόχους του έργου (βλέπε «Οδηγό για αιτούντες»).
      Βαθμολογία άνω του ορίου θα δηλώνει θετική αξιολόγηση από τους ανεξάρτητους εξωτερικούς αξιολογητές.
      Οι ανεξάρτητοι εξωτερικοί αξιολογητές θα υποβάλουν παρατηρήσεις στις υπηρεσίες υλοποίησης του 7ου ΠΠ (πρβλ. συνοπτική έκθεση αξιολόγησης) για κάθε νομική οντότητα που θεωρούν ότι η επιχειρησιακή ικανότητά της για την εκτέλεση των προβλεπόμενων καθηκόντων είναι εμφανώς ανεπαρκής ή ότι δεν έχει καταδειχθεί δεόντως.
      2.2.2.   Στο στάδιο των διαπραγματεύσεων

      Κατά γενικό κανόνα, οι υπηρεσίες υλοποίησης του 7ου ΠΠ θα ακολουθούν τις συστάσεις των ανεξάρτητων εξωτερικών αξιολογητών σχετικά με την επιχειρησιακή ικανότητα – συμπεριλαμβανομένης της δυνατότητας να αρνηθούν τη συμμετοχή ενός αιτούντα με θετικά αξιολογημένη πρόταση λόγω της επιχειρησιακής ικανότητάς του. Εάν οι υπηρεσίες υλοποίησης του 7ου ΠΠ γνωρίζουν τυχόν πρόσθετες πληροφορίες που ενδέχεται να επηρεάσουν την κρίση των ανεξάρτητων εξωτερικών αξιολογητών, μπορεί να αποφασίσουν να μην επιλέξουν μια νομική οντότητα και/ή πρόταση για χρηματοδοτική συνεισφορά της ΕΕ, βάσει ισχυρής και εμπεριστατωμένης επιχειρηματολογίας. Αυτές οι πρόσθετες πληροφορίες μπορεί να προέρχονται από διάφορες πηγές, όπως πορίσματα προηγούμενων ελέγχων, διαχείριση προηγούμενων (ή εν εξελίξει) έργων, στοιχεία από εξωτερικές βάσεις δεδομένων κ.λπ.
      Κάθε αιτών υποβάλει στις υπηρεσίες υλοποίησης του 7ου ΠΠ υπεύθυνη δήλωση ότι διαθέτει ή θα διαθέτει στον απαιτούμενο χρόνο και τους απαραίτητους πόρους για την εκτέλεση των εργασιών του στο πλαίσιο της σχετικής έμμεσης δράσης του 7ου ΠΠ. Η εν λόγω δήλωση εντάσσεται στο έντυπο προετοιμασίας επιχορήγησης (ΕΠΕ) και υπογράφεται από πρόσωπο εξουσιοδοτημένο να υπογράψει τη συμφωνία επιχορήγησης και να δεσμεύσει νομικά τον οργανισμό. Όταν ο αιτών/η αιτούσα δεν διαθέτει ίδιους επιχειρησιακούς πόρους για την εκτέλεση των εργασιών, θα πρέπει να περιγράψει πώς προτίθεται να εκπληρώσει τις υποχρεώσεις του/της. Η ανάθεση καθήκοντος σε υπεργολάβο ή η συμμετοχή λοιπών τρίτων μερών στο έργο θα πρέπει να συζητείται και να συμφωνείται κατά τις διαπραγματεύσεις και να περιγράφεται με σαφήνεια στο παράρτημα I της συμφωνίας επιχορήγησης.
      Για την ειδική περίπτωση που μια νομική οντότητα γίνεται μέλος της κοινοπραξίας κατά τη διάρκεια των διαπραγματεύσεων ή κατά την εκτέλεση της έμμεσης δράσης, η αξιολόγηση της επιχειρησιακής ικανότητάς της θα βασίζεται στις ίδιες αρχές.
      3.   ΕΠΑΛΉΘΕΥΣΗ ΤΗΣ ΧΡΗΜΑΤΟΟΙΚΟΝΟΜΙΚΉΣ ΙΚΑΝΌΤΗΤΑΣ: ΚΑΝΌΝΕΣ ΕΦΑΡΜΟΓΉΣ
      3.1.   Αρχές

      Η επαλήθευση της χρηματοοικονομικής ικανότητας για την εκτέλεση της προτεινόμενης δράσης αποτελεί αναπόσπαστο μέρος του σταδίου των διαπραγματεύσεων και πρέπει να ολοκληρώνεται πριν από την υπογραφή της συμφωνίας επιχορήγησης.
      Οι παρακάτω κανόνες ορίζουν τις ελάχιστες απαιτήσεις για τους οικονομικούς ελέγχους που πρέπει να διενεργούν οι διατάκτες σύμφωνα με το άρθρο 16 παράγραφος 4 των ΚΣ του 7ου ΠΠ και των άρθρων 173 και 176 των ΚΕ του ΔΚ.
      Η επαλήθευση της χρηματοοικονομικής ικανότητας του αιτούντος να φέρει σε πέρας τη δράση διενεργείται ουσιαστικά σε τέσσερα στάδια:

                  —

                  Στο πρώτο στάδιο, οι νομικές οντότητες που υπόκεινται σε υποχρεωτική επαλήθευση της χρηματοοικονομικής ικανότητάς τους προσδιορίζονται σύμφωνα με τους ΚΣ του 7ου ΠΠ, τον ΔΚ και τους ΚΕ (βλέπε ενότητα 3.3).

                  —

                  Στο δεύτερο στάδιο, οι εν λόγω νομικές οντότητες παρέχουν – εάν δεν είναι ήδη διαθέσιμες – τις οικονομικές πληροφορίες τους και τα σχετικά υποστηρικτικά έγγραφα καλύπτοντας το τελευταίο οικονομικό έτος που έχει κλείσει (βλέπε ενότητα 3.4)· στη συνέχεια, οι πληροφορίες επαληθεύονται από τις υπηρεσίες επικύρωσης.

                  —

                  Στο τρίτο στάδιο, βάσει των ανωτέρω, οι υπηρεσίες επικύρωσης διενεργούν συνοπτική χρηματοοικονομική ανάλυση του τελευταίου οικονομικού έτους που έχει κλείσει. Η εν λόγω συνοπτική χρηματοοικονομική ανάλυση συνίσταται στα εξής:

                              —

                              έλεγχος οικονομικής βιωσιμότητας (βλέπε ενότητα 3.5),

                              —

                              επιπλέον έλεγχος του δείκτη ίδιων κεφαλαίων (βλέπε ενότητα 3.5),

                              —

                              έλεγχος της ικανότητας συγχρηματοδότησης και του δείκτη χρηματοοικονομικού ανοίγματος (όπου συντρέχει περίπτωση) (βλέπε ενότητα 3.6).

                  —

                  Τέλος, στο τέταρτο στάδιο και βάσει των ανωτέρω, ο διατάκτης λαμβάνει τα κατάλληλα μέτρα, συμπεριλαμβανομένης, εάν κρίνεται απαραίτητο, της διενέργειας λεπτομερέστερης χρηματοοικονομικής ανάλυσης (βλέπε ενότητα 4).

            Η ίδια διαδικασία και τα ίδια έγγραφα, όπως περιγράφονται κατωτέρω, θα χρησιμοποιούνται/ζητούνται για νομικές οντότητες που ξεκινούν να συμμετέχουν σε έμμεση δράση κατά τη διάρκεια των διαπραγματεύσεων ή της εκτέλεσης της εν λόγω έμμεσης δράσης.
      3.2.   Λόγοι για τη διενέργεια συνοπτικής χρηματοοικονομικής ανάλυσης κατά γενικό κανόνα

      Δεδομένου του μεγάλου αριθμού αιτούντων η χρηματοοικονομική ικανότητα των οποίων πρέπει να αναλυθεί και προκειμένου να αποφεύγονται αδικαιολόγητες καθυστερήσεις, διενεργείται μια συνοπτική χρηματοοικονομική ανάλυση. Ωστόσο, εάν, σύμφωνα με το αποτέλεσμα του συνοπτικού ελέγχου οικονομικής βιωσιμότητας (27), η ικανότητα μιας νομικής οντότητας είναι «αδύναμη», διενεργείται λεπτομερέστερη χρηματοοικονομική ανάλυση (28)
          (29).
      3.3.   Κατηγορίες νομικών οντοτήτων που υπόκεινται σε διαδικασία επαλήθευσης της χρηματοοικονομικής ικανότητάς τους (ή εξαιρούνται από αυτήν)

      Σύμφωνα με τον ΔΚ και τους ΚΕ του ΔΚ (άρθρο 176 παράγραφος 4), οι παρακάτω κατηγορίες νομικών οντοτήτων δεν υπόκεινται σε διαδικασία επαλήθευσης της χρηματοοικονομικής ικανότητάς τους:

                  —

                  φυσικά πρόσωπα που λαμβάνουν υποτροφία σπουδών·

                  —

                  δημόσιοι φορείς·

                  —

                  διεθνείς οργανισμοί που αναφέρονται στο άρθρο 43 παράγραφος 2 των ΚΕ:

                              —

                              διεθνείς οργανισμοί δημοσίου δικαίου που ιδρύονται με διακυβερνητικές συμφωνίες, καθώς και εξειδικευμένοι οργανισμοί τους οποίους αυτοί συστήνουν,

                              —

                              η Διεθνής Επιτροπή του Ερυθρού Σταυρού (ΔΕΕΣ),

                              —

                              η Διεθνής Ομοσπονδία Εθνικών Εταιρειών του Ερυθρού Σταυρού και της Ερυθράς Ημισελήνου,

                              —

                              η Ευρωπαϊκή Τράπεζα Επενδύσεων και το Ευρωπαϊκό Ταμείο Επενδύσεων.

            Επιπλέον, λόγω της σύστασης του Ταμείου Εγγυήσεων των Συμμετεχόντων που προβλέπεται στους ΚΣ του 7ου ΠΠ:

                  —

                  σύμφωνα με το άρθρο 38 των ΚΣ του 7ου ΠΠ (παράγραφοι 5 και 6), οι παρακάτω κατηγορίες νομικών οντοτήτων δεν υπόκεινται σε διαδικασία επαλήθευσης της χρηματοοικονομικής ικανότητάς τους:

                              —

                              νομικές οντότητες των οποίων τη συμμετοχή στην έμμεση δράση εγγυάται κράτος μέλος ή συνδεδεμένη χώρα,

                              —

                              ιδρύματα δευτεροβάθμιας και τριτοβάθμιας εκπαίδευσης.

                  —

                  Επιπλέον, σύμφωνα με το άρθρο 38 παράγραφος 6 των ΚΣ του 7ου ΠΠ, οποιαδήποτε άλλη κατηγορία νομικών οντοτήτων που υποβάλλει αίτηση για χρηματοδοτική συνδρομή της ΕΕ σε έμμεση δράση του 7ου ΠΠ αξίας μικρότερης ή ίσης με 500 000 ευρώ επίσης δεν υπόκειται σε διαδικασία επαλήθευσης της χρηματοοικονομικής ικανότητάς της, εκτός εάν:

                              —

                              η νομική οντότητα είναι ο συντονιστής της έμμεσης δράσης και δεν ανήκει σε μία από τις προαναφερθείσες κατηγορίες, και/ή

                              —

                              σε εξαιρετικές περιπτώσεις, όταν, σύμφωνα με τις πληροφορίες που είναι ήδη διαθέσιμες στις υπηρεσίες υλοποίησης του 7ου ΠΠ, υπάρχουν βάσιμοι λόγοι αμφιβολιών για τη χρηματοοικονομική ικανότητα ενός αιτούντος (π.χ.: εάν διαπιστωθούν σοβαρά διοικητικά σφάλματα ή απάτη που αφορά την οντότητα· ή εάν η οντότητα υπόκειται σε εκκρεμείς νομικές ή δικαστικές διαδικασίες για σοβαρά διοικητικά σφάλματα ή απάτη· ή εάν η οντότητα υπόκειται σε εντολή κατάσχεσης ή είσπραξης που έχει εκδώσει η Επιτροπή για οφειλόμενο ποσό η καταβολή του οποίου έχει καθυστερήσει σημαντικά), ή

                              —

                              η οντότητα αποτελεί το αντικείμενο σημαντικών οικονομικών διαπιστώσεων σχετικά με τη χρηματοοικονομική της ικανότητα έπειτα από οικονομικό έλεγχο που διενήργησε η Επιτροπή, το Ελεγκτικό Συνέδριο ή νομίμως εξουσιοδοτημένοι εκπρόσωποί τους τα τελευταία 2 έτη).

            Η επαλήθευση της χρηματοοικονομικής ικανότητας οποιασδήποτε άλλης νομικής οντότητας που συμμετέχει σε έμμεση δράση του 7ου ΠΠ είναι υποχρεωτική.
      Στην επόμενη σελίδα παρέχεται ένα διάγραμμα αποφάσεων για τον προσδιορισμό των κατηγοριών των νομικών οντοτήτων που υπόκεινται σε διαδικασία επαλήθευσης της χρηματοοικονομικής ικανότητάς τους.

         Διαγραμμα Αποφασεων Σχετικα με την Επαληθευση τησ Χρηματοοικονομικησ Ικανοτητασ

      3.4.   Απαιτούμενα στοιχεία και έγγραφα

      Σύμφωνα με τους ΚΣ του 7ου ΠΠ, ο όρος «νομική οντότητα» περιλαμβάνει και νομικά πρόσωπα και φυσικά πρόσωπα.
      3.4.1.   Νομικά πρόσωπα

      Κατά το στάδιο των διαπραγματεύσεων και σε συμμόρφωση προς τους ΚΣ του 7ου ΠΠ:

                  —

                  Κάθε νομικό πρόσωπο που υπόκειται σε διαδικασία επαλήθευσης της χρηματοοικονομικής ικανότητάς του παρέχει στις υπηρεσίες επικύρωσης για το τελευταίο οικονομικό έτος οι λογαριασμοί του οποίου έχουν κλείσει:

                              —

                              ισολογισμό,

                              —

                              λογαριασμό κερδών και ζημιών,

                              —

                              έκθεση υποχρεωτικού ελέγχου για τις 2 παραπάνω οικονομικές καταστάσεις, εάν διατίθεται. Εάν διατίθενται οι εκθέσεις υποχρεωτικού ελέγχου, δεν απαιτείται περαιτέρω έκθεση ελέγχου (30).

                  —

                  Κάθε νομικό πρόσωπο το οποίο υπόκειται σε διαδικασία επαλήθευσης της χρηματοοικονομικής ικανότητάς του υποχρεούται – από τις υπηρεσίες επικύρωσης – να συγκεφαλαιώνει τον τελευταίο διαθέσιμο ισολογισμό και λογαριασμό κερδών και ζημιών σε μια ειδική μορφή έκθεσης που αποκαλείται «Απλουστευμένοι λογαριασμοί» (χρησιμοποιώντας την πύλη για συμμετέχοντες σε έρευνα ή άλλα μέσα).

                  —

                  Κάθε νομικό πρόσωπο που υπόκειται σε διαδικασία επαλήθευσης της χρηματοοικονομικής ικανότητάς του και υποβάλλει αίτηση για χρηματοδοτική συνδρομή της ΕΕ που υπερβαίνει τα 500 000 ευρώ κατ’ εκτίμηση παρέχει στις υπηρεσίες επικύρωσης πλήρη έκθεση λογιστικού ελέγχου πιστοποιώντας τους λογαριασμούς του τελευταίου διαθέσιμου οικονομικού έτους (31). Η εν λόγω έκθεση μπορεί να παρασχεθεί μόνο από εξωτερικό ελεγκτή με τα απαραίτητα επαγγελματικά προσόντα.

            Κατά γενικό κανόνα, δεν θα πρέπει να χρησιμοποιούνται οικονομικά στοιχεία που αφορούν το μέλλον, εκτός από την περίπτωση «νέων» νομικών οντοτήτων (όπως νεοσύστατες εταιρείες) οι οποίες δεν έχουν κλείσει ακόμη τους λογαριασμούς τους. Για αυτές τις νομικές οντότητες, θα απαιτείται ένα επιχειρηματικό σχέδιο (ιδίως για τις «νέες» ΜΜΕ) ή παρόμοιο(-α) σχετικό(-ά) έγγραφο(-α) μελλοντικών δραστηριοτήτων.
      Μόνο οι μη ενοποιημένες οικονομικές καταστάσεις που αφορούν την οντότητα που υποβάλλεται σε επικύρωση γίνονται αποδεκτές για τη διενέργεια των ελέγχων οικονομικής βιωσιμότητας, ακόμη και εάν η οντότητα έχει συνδεδεμένες ή συνεργαζόμενες επιχειρήσεις.
      Εάν η οντότητα, με την ιδιότητά της ως μητρική εταιρεία (ανάντη επιχείρηση) ενός ομίλου επιχειρήσεων, εξαιρείται από τη δημοσίευση μη ενοποιημένου λογαριασμού κερδών και ζημιών βάσει της εθνικής νομοθεσίας, οι υπηρεσίες επικύρωσης μπορούν να απαιτήσουν τη συγκεφαλαίωση του μη ενοποιημένου λογαριασμού κερδών και ζημιών σε μια έκθεση ειδικής μορφής («Απλουστευμένοι λογαριασμοί»).
      Εάν η οντότητα, με την ιδιότητά της ως θυγατρική μιας μητρικής εταιρείας (κατάντη συνδεδεμένοι αιτούντες), εξαιρείται από τη διενέργεια υποχρεωτικού ελέγχου βάσει της εθνικής νομοθεσίας και διατίθενται μόνο οι ενοποιημένες καταστάσεις, οι υπηρεσίες επικύρωσης μπορούν να περιορίζουν το αίτημά τους στη συγκεφαλαίωση του μη ενοποιημένου ισολογισμού και του λογαριασμού κερδών και ζημιών σε μια έκθεση ειδικής μορφής («Απλουστευμένοι λογαριασμοί»), μαζί με ένα αντίγραφο των επίσημων ενοποιημένων οικονομικών εκθέσεων της μητρικής εταιρείας και τις σχετικές εκθέσεις λογιστικού ελέγχου. Ωστόσο, εάν η οντότητα ζητεί χρηματοδοτική συνδρομή της ΕΕ που υπερβαίνει τα 500 000 ευρώ, πρέπει να παρασχεθεί πλήρης έκθεση λογιστικού ελέγχου πιστοποιώντας τους μη ενοποιημένους λογαριασμούς του τελευταίου διαθέσιμου οικονομικού έτους για τη θυγατρική εταιρεία.
      3.4.2.   Φυσικά πρόσωπα

      Παρότι οι περιπτώσεις που ένα φυσικό πρόσωπο:

                  —

                  υποβάλλει αίτηση για χρηματοδοτική συνδρομή της ΕΕ που υπερβαίνει τα 500 000 ευρώ κατ’ εκτίμηση, και/ή

                  —

                  είναι συντονιστής

            είναι θεωρητικές, αυτή η πιθανότητα πρέπει να προβλέπεται, προκειμένου να επιτυγχάνεται συμμόρφωση με το άρθρο 38 παράγραφος 6 των ΚΣ του 7ου ΠΠ.
      Στο στάδιο της διαπραγμάτευσης και σε συμμόρφωση με τους ΚΣ του 7ου ΠΠ και με τους ΚΕ του ΔΚ, κάθε φυσικό πρόσωπο που υποβάλλεται σε διαδικασία επαλήθευσης της χρηματοοικονομικής του ικανότητας παρέχει στις υπηρεσίες επικύρωσης:

                  —

                  την τελευταία δήλωση φόρου εισοδήματος,

                  —

                  πιστοποιημένη δήλωση των τρεχόντων περιουσιακών στοιχείων του (32),

                  —

                  εξαντλητικό κατάλογο (με σχετικές ημερομηνίες και αριθμούς) των οφειλών του, κατανεμημένων σε βραχυπρόθεσμες οφειλές (μέγιστη προθεσμία ενός έτους) και σε μεσοπρόθεσμες/μακροπρόθεσμες οφειλές (προθεσμία άνω του ενός έτους), επιβεβαιωμένων από τους πιστωτές του,

                  —

                  έκθεση λογιστικού ελέγχου, όπως περιγράφεται στην ενότητα 3.4.1, εάν υποβάλλεται αίτηση για χρηματοδοτική συνδρομή της ΕΕ που υπερβαίνει τα 500 000 ευρώ κατ’ εκτίμηση.

            3.4.3.   Άλλες παρατηρήσεις

      Οι επιβεβαιωμένες πληροφορίες των «Απλουστευμένων λογαριασμών» αποθηκεύονται στην κεντρική βάση δεδομένων της Επιτροπής και διατίθενται στον ΔΕΝΟ κάθε οντότητας μέσω της πύλης για συμμετέχοντες σε έρευνα.
      Τα χρηματοοικονομικά δεδομένα πρέπει να παρέχονται κατά την έναρξη των διαπραγματεύσεων, ενώ σε ορισμένες περιπτώσεις μπορεί να ζητηθούν πρόσθετες πληροφορίες και κατά την υλοποίηση του έργου (33).
      Με την επιφύλαξη της απόφασης του αρμόδιου διατάκτη, μια νομική οντότητα που δεν παρέχει τα απαιτούμενα στοιχεία και έγγραφα σε εύθετο χρόνο δεν μπορεί να συμμετάσχει στην εν λόγω έμμεση δράση του 7ου ΠΠ.
      3.5.   Έλεγχος οικονομικής βιωσιμότητας

      3.5.1.   Σκοπός

      Για να είναι οικονομικά βιώσιμη, μια νομική οντότητα πρέπει:

                  —

                  να διαθέτει ρευστότητα: να είναι σε θέση να καλύπτει τις βραχυπρόθεσμες δεσμεύσεις της,

                  —

                  να είναι φερέγγυα: να είναι σε θέση να καλύπτει τις μεσοπρόθεσμες και μακροπρόθεσμες δεσμεύσεις της,

                  —

                  να είναι κερδοφόρα (34): να παράγει κέρδη, ή τουλάχιστον να διαθέτει ικανότητα αυτοχρηματοδότησης.

            Κατά συνέπεια, η ρευστότητα, η οικονομική αυτονομία, η κερδοφορία και η φερεγγυότητα της νομικής οντότητας πρέπει να εξετάζονται στη χρηματοοικονομική ανάλυση.
      Οι υπηρεσίες επικύρωσης προσφέρουν στους αιτούντες ένα εύχρηστο ηλεκτρονικό εργαλείο προκειμένου να διεξάγουν τον δικό τους έλεγχο οικονομικής βιωσιμότητας για δική τους ενημέρωση (35).
      Οι λόγοι, η αξιοσημείωτη τιμή και τα όρια που αναφέρονται παρακάτω ισχύουν για τα νομικά πρόσωπα. Για τα φυσικά πρόσωπα, θα χρησιμοποιούνται ειδικά κριτήρια (βλέπε ενότητα 3.5.4).
      3.5.2.   Χρησιμοποιούμενοι λόγοι και αξιοσημείωτη τιμή

      Η συνοπτική οικονομική βιωσιμότητα βασίζεται σε 3 χρηματοοικονομικούς λόγους:

                  Σκοπός

                  Δείκτες

                  Λόγοι

                  Συνοπτική ανάλυση

                     Ρευστότητα

                  Δείκτης άμεσης ρευστότητας

                  —

                     Κερδοφορία

                  Κερδοφορία (1)

                  —

                     Φερεγγυότητα

                  Φερεγγυότητα

                  —

         Δείκτης ιδίων κεφαλαίων

      Επιπλέον, μια αξιοσημείωτη τιμή βάσει των ιδίων κεφαλαίων χρησιμοποιείται ως συμπληρωματικό στοιχείο (δείκτης). Ο δείκτης ιδίων κεφαλαίων θεωρείται «θετικός» εάν ο επιμέρους δείκτης «Σύνολο οφειλών/Ίδια κεφάλαια» είναι μεγαλύτερος ή ίσος με 0 και μικρότερος ή ίσος με 10 (όπου ίδια ).
      3.5.3.   Όρια

      Ανάλογα με τα αποτελέσματα που λαμβάνονται για καθέναν από τους προαναφερθέντες λόγους, δίνονται οι παρακάτω χαρακτηρισμοί:

                  Σκοπός

                  Δείκτες

                  Αδύναμη

                  Αποδεκτή

                  Καλή

                  0

                  1

                  2

                     Ρευστότητα

                  Δείκτης άμεσης ρευστότητας

                  i < 0,5

                  0,5 ≤ i ≤ 1

                  i > 1

                     Κερδοφορία

                  Κερδοφορία (1)

                  i < 0,05

                  0,05 ≤ i ≤ 0,15

                  i > 0,15

                     Φερεγγυότητα

                  Φερεγγυότητα

                  i > 6,00 or < 0

                  6,00 ≥ i ≥ 4,00

                  i < 4,00 and ≥ 0

            Για τις ειδικές περιπτώσεις που ο λόγος είναι αρνητικός ή περιέχει μηδενικό παρονομαστή ή αριθμητή, ισχύουν οι παρακάτω κανόνες:

                     Ρευστότητα:

                              —

                              Εάν η τιμή (τρέχοντα στοιχεία ενεργητικού – μετοχές – οφειλέτες έπειτα από 1 έτος) ≤ 0, το αποτέλεσμα θα είναι 0 με τον χαρακτηρισμό «αδύναμη». Η τιμή (τρέχοντα στοιχεία ενεργητικού – μετοχές — οφειλέτες έπειτα από 1 έτος) δεν μπορεί να είναι αρνητική.

                              —

                              Εάν οι βραχυπρόθεσμες οφειλές (τραπεζικές και μη τραπεζικές) = 0 και η παραπάνω τιμή (τρέχοντα στοιχεία ενεργητικού – μετοχές – οφειλέτες έπειτα από 1 έτος) δεν είναι μηδενική, το αποτέλεσμα θα είναι 2 με τον χαρακτηρισμό «καλή».

                     Κερδοφορία (1):
                      (37)

                              —

                              Εάν το ακαθάριστο κέρδος εκμετάλλευσης (GOP) ≤ 0, το αποτέλεσμα θα είναι 0 με τον χαρακτηρισμό «αδύναμη».

                              —

                              Εάν ο κύκλος εργασιών = 0, για τον υπολογισμό θα χρησιμοποιούνται τα έσοδα εκμετάλλευσης.

                              —

                              Εάν η τιμή των εσόδων εκμετάλλευσης είναι 0 ή αρνητική, το αποτέλεσμα θα είναι 0 με τον χαρακτηρισμό «αδύναμη».

                              —

                              Ο κύκλος εργασιών δεν μπορεί να έχει αρνητική τιμή.

                     Φερεγγυότητα:

                              —

                              Εάν τα ίδια κεφάλαια = 0, το αποτέλεσμα θα είναι – 1 με τον χαρακτηρισμό «αδύναμη» σε όλες τις περιπτώσεις.

                              —

                              Εάν το σύνολο οφειλών = 0 και η τιμή των ιδίων κεφαλαίων είναι θετική, το αποτέλεσμα θα είναι 0 με τον χαρακτηρισμό «καλή».

                              —

                              Εάν το σύνολο οφειλών = 0 και η τιμή των ιδίων κεφαλαίων είναι αρνητική, το αποτέλεσμα θα είναι – 1 με τον χαρακτηρισμό «αδύναμη».

                              —

                              Ο υπολογισμός του δείκτη ιδίων κεφαλαίων βασίζεται στις ίδιες αρχές, αλλά θεωρείται «θετικός» εάν ο επιμέρους δείκτης «Σύνολο οφειλών / Ίδια κεφάλαια» είναι μεγαλύτερος ή ίσος με 0 και μικρότερος ή ίσος με 10.

            3.5.4.   Ειδική περίπτωση φυσικών προσώπων

      Για φυσικά πρόσωπα, η οικονομική βιωσιμότητα θα εκτιμάται ως εξής:
      3.5.4.1.   Χρησιμοποιούμενοι λόγοι

      Η οικονομική βιωσιμότητα βασίζεται στους εξής 2 χρηματοοικονομικούς λόγους:

                  Σκοπός

                  Δείκτες

                  Λόγοι

                     Ρευστότητα

                  Δείκτης άμεσης ρευστότητας

                     Φερεγγυότητα

                  Φερεγγυότητα

            3.5.4.2.   Όρια

      Ανάλογα με τα αποτελέσματα που λαμβάνονται για καθέναν από τους προαναφερθέντες λόγους, δίνονται οι παρακάτω χαρακτηρισμοί:

                  Σκοπός

                  Δείκτες

                  Αδύναμη

                  Αποδεκτή

                  Καλή

                  0

                  1,5

                  3

                     Ρευστότητα

                  Δείκτης άμεσης ρευστότητας

                  i < 2

                  2 ≤ i ≤ 3

                  i > 3

                     Φερεγγυότητα

                  Φερεγγυότητα

                  i > 1

                  1 ≥ i ≥ 0,5

                  i < 0,5

            3.6.   Έλεγχος ικανότητας συγχρηματοδότησης

      3.6.1.   Σκοπός

      Σκοπός του συγκεκριμένου ελέγχου είναι η εκτίμηση της ικανότητας συγχρηματοδότησης ενός αιτούντος.
      Αυτός ο έλεγχος πραγματοποιείται συνήθως μόνο εάν έχει εκδοθεί έκθεση ελέγχου (41) των λογαριασμών (δηλαδή, μόνο στην περίπτωση που μια νομική οντότητα ζητεί να συμμετάσχει σε έμμεση δράση του 7ου ΠΠ με εκτιμώμενη χρηματοδοτική συνδρομή της ΕΕ που υπερβαίνει τα 500 000 ευρώ), η οποία έκθεση περιέχει σοβαρές επιφυλάξεις σχετικά με την ικανότητα συγχρηματοδότησης που λαμβάνονται υπόψη από τον διατάκτη.
      Η ικανότητα συγχρηματοδότησης ενός αιτούντος θα αξιολογείται όχι μόνο βάσει της σχετικής έμμεσης δράσης του 7ου ΠΠ, αλλά τουλάχιστον βάσει όλων των εν εξελίξει έμμεσων δράσεων που υποστηρίζονται από την Ένωση και απαιτούν συγχρηματοδότηση τις οποίες γνωρίζει ο διατάκτης. Στο πλαίσιο αυτό, ο διατάκτης μπορεί να ζητήσει από έναν αιτούντα κατάλογο των έργων που υποστηρίζονται από τον προϋπολογισμό της ΕΕ και στα οποία συμμετέχει (42). Ωστόσο, αυτός ο έλεγχος δεν θα διενεργείται για αιτούντες που έχουν λάβει έγκριση να λάβουν χρηματοδοτική συνδρομή της ΕΕ σε ποσοστό έως 100 % των επιλέξιμων δαπανών τους.
      Οι λόγοι, η αξιοσημείωτη τιμή και τα όρια που αναφέρονται παρακάτω ισχύουν για τα νομικά πρόσωπα. Για τα φυσικά πρόσωπα, θα χρησιμοποιούνται ειδικά κριτήρια (βλέπε ενότητα 3.6.4).
      3.6.2.   Χρησιμοποιούμενοι λόγοι και αξιοσημείωτη τιμή

      Ο έλεγχος της ικανότητας συγχρηματοδότησης βασίζεται στους παρακάτω χρηματοοικονομικούς λόγους:
      Δείκτες ικανότητας συγχρηματοδότησης:

                  Σκοπός

                  Δείκτες

                  Λόγοι

                     Ικανότητα συγχρηματοδότησης

            p: εν εξελίξει έργο στο οποίο συμμετέχει η νομική οντότητα
      Durationprojectp (Διάρκεια έργουp): συνολική διάρκεια του έργου p σε έτη
      EligibleCostp (Επιλέξιμες δαπάνεςp): συνολικές επιλέξιμες δαπάνες για τον συμμετέχοντα στο έργο p
      EU-contributionp (Συνεισφορά της ΕΕp): συνολική συνεισφορά της ΕΕ για τον συμμετέχοντα στο έργο p
      DaysLeftp (Ημέρες που απομένουνp): αριθμός ημερών που απομένουν μέχρι την ολοκλήρωση του έργου p
      Cashflow (Ταμειακή ροή):
      Δεν λαμβάνονται υπόψη για τον υπολογισμό αυτό: τα έργα που έχουν ολοκληρωθεί και τα έργα όπου η συνεισφορά της ΕΕ = επιλέξιμες δαπάνες του έργου.

         Δείκτης χρηματοοικονομικού ανοίγματος:

      Επιπλέον, και μόνο για συντονιστές, χρησιμοποιείται μια αξιοσημείωτη τιμή βάσει της συνολικής προχρηματοδότησης του έργου και του κύκλου εργασιών των συντονιστών ως συμπληρωματικό στοιχείο (δείκτης). Ο δείκτης χρηματοοικονομικού ανοίγματος θα θεωρείται «θετικός» εάν ο επιμέρους δείκτης «συνολική προχρηματοδότηση έργου/κύκλος εργασιών» ισούται ή είναι μικρότερος από 0,5. (Εάν ο κύκλος εργασιών είναι 0, για τον υπολογισμό θα χρησιμοποιούνται τα έσοδα εκμετάλλευσης).
      3.6.3.   Όρια

      Ανάλογα με τα αποτελέσματα που λαμβάνονται για καθέναν από τους προαναφερθέντες λόγους, δίνονται οι παρακάτω χαρακτηρισμοί:

                  Σκοπός

                  Δείκτες

                  Αδύναμη

                  Καλή

                  0

                  1

                     Ικανότητα συγχρηματοδότησης

                  Δείκτης ταμειακής ροής

                  < 1

                  > = 1

                  Δείκτης καθαρών κερδών εκμετάλλευσης

                  < 1

                  > = 1

            Μια συνολική βαθμολογία κάτω από 1 θα θεωρείται «αδύναμη» ικανότητα συγχρηματοδότησης.
      3.6.4.   Ειδική περίπτωση φυσικών προσώπων

      Για τα φυσικά πρόσωπα, ο έλεγχος της ικανότητας συγχρηματοδότησης θα διενεργείται ως εξής:
      3.6.4.1.   Χρησιμοποιούμενοι λόγοι

                  Σκοπός

                  Δείκτες

                  Λόγοι

                     Ικανότητα συγχρηματοδότησης

                  Βραχυπρόθεσμοι

                  Μεσοπρόθεσμοι/Μακροπρόθεσμοι

            3.6.4.2.   Όρια

      Ανάλογα με τα αποτελέσματα που λαμβάνονται για καθέναν από τους προαναφερθέντες λόγους, δίνονται οι παρακάτω χαρακτηρισμοί:

                  Σκοπός

                  Δείκτες

                  Αδύναμη

                  Καλή

                  0

                  1

                     Ικανότητα συγχρηματοδότησης

                  Βραχυπρόθεσμοι

                  < 1

                  > = 1

                  Μεσοπρόθεσμοι/Μακροπρόθεσμοι

                  < 1

                  > = 1

            4.   ΕΠΑΛΉΘΕΥΣΗ ΤΗΣ ΧΡΗΜΑΤΟΟΙΚΟΝΟΜΙΚΉΣ ΙΚΑΝΌΤΗΤΑΣ: ΣΥΜΠΈΡΑΣΜΑ ΤΗΣ ΑΝΆΛΥΣΗΣ (ΕΛΈΓΧΩΝ) ΚΑΙ ΠΙΘΑΝΆ ΜΈΤΡΑ ΠΟΥ ΠΡΈΠΕΙ ΝΑ ΛΗΦΘΟΎΝ
      4.1.   Αξιολόγηση των αποτελεσμάτων της συνοπτικής ανάλυσης

      Τα αποτελέσματα της συνοπτικής χρηματοοικονομικής αξιολόγησης παρέχονται σε μια συνολική βαθμολογία της χρηματοοικονομικής ικανότητας ενός αιτούντος που περιλαμβάνει τους χαρακτηρισμούς «καλή», «αποδεκτή» ή «αδύναμη» βάσει των προαναφερθέντων λόγων.
      Κατά γενικό κανόνα, κάθε νομική οντότητα που υπόκειται σε διαδικασία επαλήθευσης της χρηματοοικονομικής ικανότητάς της και συγκεντρώνει στο πλαίσιο συνοπτικής ανάλυσης τουλάχιστον 3 βαθμούς έπειτα από έλεγχο της οικονομικής βιωσιμότητάς της θα θεωρείται ότι έχει «θετική» (46) χρηματοοικονομική ικανότητα, εκτός εάν βρίσκεται σε μία (ή περισσότερες) από τις καταστάσεις που αναφέρονται παρακάτω.

         Συνοπτική ανάλυση

                  Αδύναμη

                  Αποδεκτή

                  Καλή

                     Αποτέλεσμα του ελέγχου οικονομικής βιωσιμότητας

                  0-2

                  3

                  4-6

            Παρά τα προαναφερθέντα αποτελέσματα, η χρηματοοικονομική ικανότητα μιας νομικής οντότητας θα θεωρείται σε κάθε περίπτωση «αδύναμη» και, κατά συνέπεια, η εν λόγω οντότητα θα υποβάλλεται σε λεπτομερέστερη ανάλυση εάν:

                  —

                  έχει εκδοθεί έκθεση ελέγχου (πρβλ. ενότητα 3.4) των λογαριασμών με σοβαρές επιφυλάξεις (όχι μόνο σχετικά με την ικανότητα συγχρηματοδότησης)·

                  —

                  το(τα) αποτέλεσμα(-τα) που λαμβάνονται μέσω του δείκτη ίδιων κεφαλαίων (ενότητα 3.5.2) και/ή του ελέγχου ικανότητας συγχρηματοδότησης και/ή του δείκτη χρηματοοικονομικού ανοίγματος (ενότητα 3.6) (εάν είναι συναφής) περιέχουν τον χαρακτηρισμό «αδύναμη»·

                  —

                  η νομική οντότητα αποτελεί το αντικείμενο σημαντικών οικονομικών διαπιστώσεων σχετικά με τη χρηματοοικονομική της ικανότητα έπειτα από οικονομικό έλεγχο που διενήργησε η Επιτροπή (συμπεριλαμβανομένης της OLAF (47)), το Ελεγκτικό Συνέδριο ή νομίμως εξουσιοδοτημένοι εκπρόσωποί τους τα τελευταία 2 έτη (πρβλ. την ενότητα 3.3).

            Εάν η νομική οντότητα έλαβε τον χαρακτηρισμό «θετική» στο πλαίσιο συνοπτικής χρηματοοικονομικής ανάλυσης, αλλά υπάρχουν διαπιστώσεις για σοβαρά διοικητικά σφάλματα ή απάτη που αφορούν την οντότητα· ή εάν η οντότητα υπόκειται σε εκκρεμείς νομικές ή δικαστικές διαδικασίες για σοβαρά διοικητικά σφάλματα ή απάτη· ή εάν η οντότητα υπόκειται σε εντολή κατάσχεσης ή είσπραξης που έχει εκδώσει η Επιτροπή για οφειλόμενο ποσό η καταβολή του οποίου έχει καθυστερήσει σημαντικά, η νομική οντότητα θα θεωρείται ότι έχει «αδύναμη» χρηματοοικονομική ικανότητα, αλλά δεν θα υποβάλλεται σε λεπτομερέστερη χρηματοοικονομική ανάλυση. Για τις οντότητες αυτού του είδους, ο αρμόδιος διατάκτης θα πρέπει να εξετάσει το ενδεχόμενο λήψης μέτρων προστασίας όπως ορίζονται στην ενότητα 4.2.2.
      4.2.   Δράσεις που πρέπει να αναληφθούν σε περίπτωση που το αποτέλεσμα καταδεικνύει «αδύναμη» ικανότητα

      Εάν το αποτέλεσμα του συνοπτικού ελέγχου οικονομικής βιωσιμότητας καταδεικνύει «αδύναμη» ικανότητα, ο αρμόδιος διατάκτης θα πρέπει πρώτα να διενεργήσει λεπτομερέστερη χρηματοοικονομική ανάλυση (βλέπε ενότητα 4.2.1).
      Εάν, σύμφωνα με τα αποτελέσματα αυτής της λεπτομερέστερης ανάλυσης, η χρηματοοικονομική ικανότητα του αιτούντος:

                  —

                  είναι «αποδεκτή» ή «καλή», ο αιτών μπορεί να συμμετάσχει στην έμμεση δράση, χωρίς να αναληφθεί καμία περαιτέρω δράση.

                  —

                  παραμένει «αδύναμη», ο αρμόδιος διατάκτης θα πρέπει να εξετάσει το ενδεχόμενο λήψης μέτρων προστασίας όπως ορίζονται στην ενότητα 4.2.2.

                  —

                  είναι «ανεπαρκής» (48) (βλέπε ενότητα 4.2.1), ο αιτών δεν μπορεί να συμμετάσχει στην έμμεση δράση, εκτός εάν παρασχεθούν δεόντως αιτιολογημένοι λόγοι από τον διατάκτη σύμφωνα με δική του εκτίμηση του κινδύνου.

            Για τις υπόλοιπες περιπτώσεις («θετική» οικονομική βιωσιμότητα, αλλά «αδύναμη» ικανότητα όσον αφορά τον έλεγχο συγχρηματοδότησης, τον δείκτη ιδίων κεφαλαίων, τον δείκτη χρηματοοικονομικού ανοίγματος· έκθεση λογιστικού ελέγχου με σοβαρές επιφυλάξεις· σημαντικές οικονομικές διαπιστώσεις σχετικά με τη χρηματοοικονομική ικανότητα της νομικής οντότητας έπειτα από οικονομικό έλεγχο που διενεργήθηκε εντός των τελευταίων 2 ετών), ο αρμόδιος διατάκτης θα πρέπει να εξετάσει το ενδεχόμενο λήψης μέτρων προστασίας όπως ορίζονται στην ενότητα 4.2.2.
      4.2.1.   Λεπτομερέστερη χρηματοοικονομική ανάλυση

      4.2.1.1.   Για νομικά πρόσωπα

      Αυτή η λεπτομερέστερη χρηματοοικονομική ανάλυση θα συνίσταται σε διεξοδική ανάλυση της οικονομικής βιωσιμότητας της νομικής οντότητας.
      Θα χρησιμοποιούνται οι παρακάτω 5 λόγοι:

                  Σκοπός

                  Δείκτες

                  Λόγοι

                  Λεπτομερέστερη ανάλυση

                     Ρευστότητα

                  Δείκτης άμεσης ρευστότητας

                  —

                     Οικονομική αυτονομία

                  Λόγος ακαθάριστου κέρδους εκμετάλλευσης

                  —

                     Κερδοφορία

                  Κερδοφορία (1)

                  —

                  Κερδοφορία (2)

                  —

                     Φερεγγυότητα

                  Φερεγγυότητα

                  —

                  Διόρθωση: Ο λόγος ακαθάριστου κέρδους εκμετάλλευσης υπολογίζεται ως: Καταβληθέντες τόκοι / Ακαθάριστο κέρδος εκμετάλλευσης.

            Ανάλογα με τα αποτελέσματα που λαμβάνονται για καθέναν από τους προαναφερθέντες λόγους, δίνονται οι παρακάτω χαρακτηρισμοί:

                  Σκοπός

                  Δείκτες

                  Αδύναμη & ανεπαρκής

                  Αποδεκτή

                  Καλή

                  0

                  1

                  2

                     Ρευστότητα

                  Δείκτης άμεσης ρευστότητας

                  i < 0,5

                  0,5 ≤ i ≤l

                  i > 1

                     Οικονομική αυτονομία

                  Λόγος ακαθάριστου κέρδους εκμετάλλευσης

                  i > 0,40 or < 0

                  0,40 ≥ i ≥ 0,30

                  0 ≤ i ≤ 0,30

                     Κερδοφορία

                  Κερδοφορία (1)

                  i < 0,05

                  0,05 ≤ i ≤ 0,15

                  i > 0,15

                  Κερδοφορία (2)

                  i < 0,02

                  0,025 ≤ i ≤ 0,04

                  i > 0,04

                     Φερεγγυότητα

                  Φερεγγυότητα

                  i > 6,00 or < 0

                  6.00 ≥ i ≥ 4,00

                  0 ≤ i < 4,00

            Εξαιρέσεις:
      Για τις ειδικές περιπτώσεις που ο λόγος περιέχει μηδενικό παρονομαστή ή αριθμητή, ισχύουν οι παρακάτω κανόνες:

                  Οικονομική αυτονομία:

                              —

                              Εάν το ακαθάριστο κέρδος εκμετάλλευσης (GOP) ≤ 0, το αποτέλεσμα θα είναι -1 με τον χαρακτηρισμό «αδύναμη».

                              —

                              Η τιμή των καταβληθέντων τόκων δεν μπορεί να είναι αρνητική.

                  Κερδοφορία (2):

                              —

                              Εάν το καθαρό κέρδος εκμετάλλευσης (NOP) = 0, το αποτέλεσμα θα είναι 0 με τον χαρακτηρισμό «αδύναμη».

                              —

                              Εάν ο κύκλος εργασιών = 0, για τον υπολογισμό θα χρησιμοποιούνται τα έσοδα εκμετάλλευσης.

                              —

                              Εάν η τιμή των εσόδων εκμετάλλευσης είναι 0 ή αρνητική, το αποτέλεσμα θα είναι 0 με τον χαρακτηρισμό «αδύναμη».

                              —

                              Ο κύκλος εργασιών δεν μπορεί να έχει αρνητική τιμή.

            Κάθε νομική οντότητα που υπόκειται σε διαδικασία επαλήθευσης της χρηματοοικονομικής ικανότητάς της και συγκεντρώνει στο πλαίσιο λεπτομερέστερης οικονομικής ανάλυσης τουλάχιστον 4 βαθμούς έπειτα από έλεγχο της οικονομικής βιωσιμότητάς της θα θεωρείται ότι έχει «θετική» (50) χρηματοοικονομική ικανότητα, εκτός εάν βρίσκεται σε μία (ή περισσότερες) από τις καταστάσεις που αναφέρονται στην ενότητα 4.1.

         Λεπτομερέστερη ανάλυση

                  Ανεπαρκής

                  Αδύναμη

                  Αποδεκτή

                  Καλή

                     Αποτέλεσμα του ελέγχου οικονομικής βιωσιμότητας

                  0

                  1-3

                  4-5

                  6-10

            4.2.1.2.   Για φυσικά πρόσωπα

      Δεν θα πραγματοποιείται λεπτομερέστερη χρηματοοικονομική ανάλυση για φυσικά πρόσωπα.
      Ωστόσο, εάν το αποτέλεσμα της συνοπτικής χρηματοοικονομικής ανάλυσης δείξει:

                  —

                  είτε δείκτη άμεσης ρευστότητας (ρευστότητα) μικρότερο από 1,5,

                  —

                  είτε λόγο φερεγγυότητας πάνω από 1,2,

            η χρηματοοικονομική ικανότητα θα θεωρείται «ανεπαρκής» και, κατά συνέπεια, ο αιτών δεν μπορεί να συμμετάσχει στην έμμεση δράση, εκτός εάν παρέχονται δεόντως αιτιολογημένοι λόγοι από τον διατάκτη σύμφωνα με δική του εκτίμηση του κινδύνου.
      4.2.2.   Μέτρα προστασίας

      Σε συμμόρφωση με το άρθρο 38 παράγραφος 7 των ΚΣ του 7ου ΠΠ, το Ταμείο Εγγυήσεων των Συμμετεχόντων (ΤΕΣ) θεωρείται επαρκής εγγύηση στο πλαίσιο του ΔΚ. Κατά συνέπεια, καμία συμπληρωματική εγγύηση ή ασφάλεια (π.χ. μείωση της προχρηματοδότησης, καταπιστευματικοί λογαριασμοί, δεσμευμένοι λογαριασμοί, χρηματοοικονομικές εγγυήσεις από τράπεζα/χρηματοπιστωτικό ίδρυμα/μητρική εταιρεία κ.λπ.) δεν μπορεί να απαιτείται από τους συμμετέχοντες ούτε να τους επιβάλλεται.
      Κατά παρέκκλιση της προηγούμενης παραγράφου, εάν η εφαρμογή μέτρων προστασίας κρίνεται απαραίτητη, ενδέχεται να εφαρμοστούν ένα ή περισσότερα από τα μέτρα που παρατίθενται παρακάτω.

                  —

                  Ένα φυσικό πρόσωπο δεν μπορεί να είναι συντονιστής έμμεσης δράσης.

                  —

                  Μια νομική οντότητα με «αδύναμη» χρηματοοικονομική ικανότητα, όπως χαρακτηρίζεται έπειτα από λεπτομερέστερη ανάλυση βάσει των 5 χρηματοοικονομικών λόγων (ρευστότητα, οικονομική αυτονομία, κερδοφορία 1, κερδοφορία 2 και φερεγγυότητα) όπως περιγράφεται στην ενότητα 4.2.1, δεν γίνεται αποδεκτή ως συντονιστής από τις υπηρεσίες υλοποίησης του 7ου ΠΠ (51)
                      (52). Εντούτοις, η εν λόγω νομική οντότητα θα μπορεί να είναι συμμετέχων.

                  —

                  Για κάθε νομική οντότητα και με την επιφύλαξη των διατάξεων της αντίστοιχης συμφωνίας επιχορήγησης, οι υπηρεσίες υλοποίησης του 7ου ΠΠ διατηρούν το δικαίωμα να ξεκινούν συστηματικά, κατά την εκτέλεση της σχετικής έμμεσης δράσης του 7ου ΠΠ, οικονομικό έλεγχο, ο οποίος μπορεί να συνοδεύεται εάν κρίνεται απαραίτητο από τεχνικό έλεγχο, διενεργούμενο από τις υπηρεσίες υλοποίησης του 7ου ΠΠ (συμπεριλαμβανομένης της OLAF), ή τους νομίμως εξουσιοδοτημένους εκπροσώπους τους, ή από το Ελεγκτικό Συνέδριο εάν:

                              —

                              θεωρείται «αδύναμη» έπειτα από λεπτομερέστερη χρηματοοικονομική ανάλυση της οικονομικής βιωσιμότητάς της, ή

                              —

                              το αποτέλεσμα της ικανότητας συγχρηματοδότησής της καταδεικνύει «αδύναμη» ικανότητα (εάν είναι συναφές), ή

                              —

                              τα αποτελέσματα που ελήφθησαν μέσω του δείκτη ίδιων κεφαλαίων ή του δείκτη χρηματοοικονομικού ανοίγματος καταδεικνύουν «αδύναμη» ικανότητα, ή

                              —

                              έχει εκδοθεί έκθεση λογιστικού ελέγχου με σοβαρές επιφυλάξεις,

                              —

                              η οντότητα αποτελεί το αντικείμενο σημαντικών οικονομικών διαπιστώσεων σχετικά με τη χρηματοοικονομική της ικανότητα έπειτα από οικονομικό έλεγχο που διενήργησε η Επιτροπή (συμπεριλαμβανομένης της OLAF), το Ελεγκτικό Συνέδριο ή νομίμως εξουσιοδοτημένοι εκπρόσωποί τους τα τελευταία 2 έτη), ή

                              —

                              εάν διαπιστωθούν σοβαρά διοικητικά σφάλματα ή απάτη που αφορά την οντότητα· ή εάν η οντότητα υπόκειται σε εκκρεμείς νομικές ή δικαστικές διαδικασίες για σοβαρά διοικητικά σφάλματα ή απάτη· ή εάν η οντότητα υπόκειται σε εντολή κατάσχεσης ή είσπραξης που έχει εκδώσει η Επιτροπή για οφειλόμενο ποσό η καταβολή του οποίου έχει καθυστερήσει σημαντικά.

                  —

                  Κάθε νομική οντότητα με «αδύναμη» χρηματοοικονομική ικανότητα θα υπόκειται σε ενισχυμένη παρακολούθηση κατά την υλοποίηση του έργου (π.χ.: κατάλληλοι πρόσθετοι έλεγχοι από τις υπηρεσίες υλοποίησης του 7ου ΠΠ και/ή ανεξάρτητο(-ους) εξωτερικό(-ούς) εμπειρογνώμονα(-ες), συμπεριλαμβανομένης της διενέργειας ενός ή περισσότερων επιτόπιων ελέγχων). Ο διατάκτης έχει πάντοτε τη δυνατότητα να αποκλείσει μια «αδύναμη» οντότητα από τον συντονισμό έμμεσης δράσης.

            Οι υπηρεσίες υλοποίησης του 7ου ΠΠ θα ενημερώνουν αμέσως:

                  —

                  τον συντονιστή της κοινοπραξίας ότι, λόγω «ανεπαρκούς» χρηματοοικονομικής ικανότητας, μία ή περισσότερες νομικές οντότητες που περιλαμβάνονται στην πρόταση δεν μπορούν να συμμετάσχουν στην έμμεση δράση του 7ου ΠΠ. Ο συντονιστής θα ενημερώνει την κοινοπραξία,

                  —

                  τον/τους σχετικό(-ούς) αιτούντα(-ες) μιας έμμεσης δράσης του 7ου ΠΠ για τα αποτελέσματα και τις επιπτώσεις, ιδίως για τη λήψη τυχόν απαραίτητων μέτρων προστασίας, της επαλήθευσης της χρηματοοικονομικής ικανότητάς του(τους), εάν η εν λόγω ικανότητα κριθεί «αδύναμη». Ωστόσο, αυτό δεν επιτρέπει στην κοινοπραξία να αποκλείσει τη συμμετοχή του(των) εν λόγω αιτούντος(-ων) μόνο για τον λόγο αυτόν.

            4.3.   Πρόσθετα μέτρα προστασίας, συμπεριλαμβανομένων κυρώσεων

      Προκειμένου να ενισχυθεί η απαίτηση για υποβολή προτάσεων από ισχυρές κοινοπραξίες με αποτελεσματικούς και κατάλληλους μηχανισμούς διακυβέρνησης και εσωτερικούς ελέγχους, η Ένωση δεν θα βασίζεται απλώς στην ανάκτηση οφειλόμενων ποσών από το ΤΕΣ για τη διασφάλιση της προστασίας των οικονομικών συμφερόντων της.
      Εξάλλου, και επιπρόσθετα προς τις προαναφερθείσες δράσεις σχετικά με την επαλήθευση της νομικής υπόστασης, του νομικού καθεστώτος/κατηγορίας, της επιχειρησιακής ικανότητας και της χρηματοοικονομικής ικανότητας των αιτούντων, θα εφαρμόζονται οι παρακάτω δράσεις, όπου κρίνεται κατάλληλο, και σε συμμόρφωση με τον ΔΚ, τους ΚΕ του ΔΚ και την πρότυπη συμφωνία επιχορήγησης (ΠΣΕ) του 7ου ΠΠ (53):

                  —

                  οι εντολές είσπραξης που εκδίδονται έναντι ασυνεπών συμμετεχόντων προς όφελος του ΤΕΣ ενισχύονται σε κάθε περίπτωση και με κάθε μέσο που προβλέπεται από τους κανονισμού σχετικά με την προστασία των οικονομικών συμφερόντων της Ένωσης. Επιπλέον, κατά την υπογραφή μιας συμφωνίας επιχορήγησης/τη συμμετοχή σε αυτήν, κάθε συμμετέχων θα αποδέχεται ότι τυχόν ποσό που οφείλεται από αυτόν στην Ένωση θα κατατίθεται στο ΤΕΣ,

                  —

                  σύμφωνα με τον ΔΚ και τους ΚΕ του ΔΚ, οι κυρώσεις –συμπεριλαμβανομένου του αποκλεισμού από οποιαδήποτε επιχορήγηση της ΕΕ για συγκεκριμένο αριθμό ετών– θα ενισχυθούν, και η πρότυπη συμφωνία επιχορήγησης του 7ου ΠΠ θα προβλέπει κατάλληλες οικονομικές και διοικητικές κυρώσεις (συγκεκριμένα στα άρθρα II.24 και II.25).

         (1)  ΚΣ 7ου ΠΠ ΕΚ — κανονισμός (ΕΚ) αριθ. 1906/2006.
      ΚΣ 7ου ΠΠ Ευρατόμ — κανονισμός (Ευρατόμ) αριθ. 1908/2006 και κανονισμός (Ευρατόμ) αριθ. 139/2012 του Συμβουλίου, της 19ης Δεκεμβρίου 2011, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στη δράση που αναλαμβάνεται δυνάμει του έβδομου προγράμματος-πλαισίου της Ευρωπαϊκής Κοινότητας Ατομικής Ενέργειας και οι κανόνες διάδοσης των ερευνητικών αποτελεσμάτων (2012-2013) (ΕΕ L 47 της 18.2.2012, σ. 1).
      Οι ΚΣ του 7ου ΠΠ ΕΚ και οι ΚΣ του 7ου ΠΠ Ευρατόμ θα αναφέρονται στο εξής και οι δύο ως ΚΣ 7ου ΠΠ (ιδίως όταν γίνεται αναφορά σε άρθρα που φέρουν τον ίδιο αριθμό και στους δύο κανονισμούς).

         (2)  Άρθρο 16 παράγραφος 4 των ΚΣ του 7ου ΠΠ ΕΚ και άρθρο 15 παράγραφος 4 των ΚΣ του 7ου ΠΠ Ευρατόμ.

         (3)  ΔΚ — κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 248 της 16.9.2002, σ. 1).

         (4)  ΚΕ — κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).

         (5)  Οι υπηρεσίες επικύρωσης συστήθηκαν από την Επιτροπή με σκοπό να στηρίξουν τις υπηρεσίες που είναι αρμόδιες για την αξιολόγηση προτάσεων, τη διαπραγμάτευση επιχορηγήσεων ή τη διαχείριση συμφωνιών επιχορήγησης, π.χ. επαληθεύοντας τη νομική υπόσταση και το νομικό καθεστώς/κατηγορία των αιτούντων, καταγράφοντας τη μέθοδο υπολογισμού των έμμεσων δαπανών που δηλώνει ο αιτών, και επιβεβαιώνοντας τα οικονομικά δεδομένα που παρέχει ο αιτών.

         (6)  Περισσότερες λεπτομέρειες σχετικά με τον ρόλο και την αρμοδιότητα του ΔΕΝΟ παρέχονται στην ενότητα 1.2.4.

         (7)  ΕΕ L 8 της 12.1.2001, σ. 1.

         (8)  Η κατηγοριοποίηση των νομικών οντοτήτων που συμμετέχουν σε μια έμμεση δράση του 7ου ΠΠ πρέπει να πραγματοποιείται σε εύθετο χρόνο (αρχικά, κατά το στάδιο των διαπραγματεύσεων στη συνέχεια, κατά το στάδιο υλοποίησης, πριν από οποιαδήποτε πληρωμή εάν αλλάξει κάτι κατά την περίοδο υποβολής εκθέσεων για ένα έργο), προκειμένου να προστατεύονται τα συμφέροντα των συμμετεχόντων και της Ένωσης και να αποφεύγονται καθυστερήσεις κατά την υλοποίηση ή επαναλήψεις στα διάφορα στάδια της (των) διαδικασίας(-ών).

         (9)  Οι υπηρεσίες υλοποίησης του 7ου ΠΠ ενδέχεται να απαιτήσουν τη μεθοδολογία ελέγχου που χρησιμοποιεί ο αρμόδιος δημόσιος υπάλληλος για τον υπολογισμό των επιλέξιμων δαπανών.

         (10)  Όπως ορίζονται στο άρθρο 2 των ΚΣ του 7ου ΠΠ ΕΚ και στο άρθρο 2 των ΚΣ του 7ου ΠΠ Ευρατόμ και αναφέρονται στο άρθρο 32 παράγραφος 5 και το άρθρο 33 παράγραφος 1 των ΚΣ του 7ου ΠΠ ΕΚ και των ΚΣ του 7ου ΠΠ Ευρατόμ.

         (11)  Ένα φυσικό πρόσωπο μπορεί να χαρακτηριστεί επιχείρηση κατά την έννοια της σύστασης 2003/361/ΕΚ της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (ΕΕ L 124 της 20.5.2003, σ. 36), π.χ. εάν πρόκειται για αυτοαπασχολούμενο με αριθμό ΦΠΑ.

         (12)  Το να μην είναι ένας υποψήφιος επιλέξιμος για να συμμετάσχει σε έμμεση δράση δεν συνεπάγεται αυτόματα τη μη επιλεξιμότητα της πρότασης: στην περίπτωση αυτή (μη επιλεξιμότητα ενός ή αρκετών υποψηφίων), η πρόταση είναι μη επιλέξιμη μόνο εάν δεν πληρούνται τα κριτήρια επιλεξιμότητας που ορίζονται στους κανόνες συμμετοχής, το πρόγραμμα εργασίας και την πρόσκληση υποβολής προτάσεων. Παραδείγματος χάριν: οι δράσεις συντονισμού και στήριξης του προγράμματος ERA-NET περιορίζουν τη συμμετοχή σε συγκεκριμένα είδη νομικών οντοτήτων (εθνικές αρχές όπως υπουργεία ή περιφέρειες, εκτελεστικοί οργανισμοί των εν λόγω εθνικών αρχών κ.λπ.)· μια πρόσκληση υποβολής προτάσεων συνεργατικών έργων μπορεί να περιορίσει τη συμμετοχή σε συγκεκριμένο είδος νομικών οντοτήτων, π.χ. ΜΜΕ ή οργανώσεις της κοινωνίας των πολιτών.

         (13)  Νομικές οντότητες που ανήκουν σε αρκετές κατηγορίες καταχωρίζονται ως τέτοιες, ιδίως για στατιστικούς σκοπούς.

         (14)  Βλέπε επίσης http://ec.europa.eu/enterprise/policies/sme/facts-figures-analysis/sme-definition/index_el.htm.

         (15)  Κανονισμός αριθ. 1 περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (ΕΕ 17 της 6.10.1958, σ. 385/58).

         (16)  EL http://ec.europa.eu/budget/info_contract/legal_entities_en.htm.

         (17)  Ο προσωρινός ΚΑΣ που εκδίδεται κατά την πρώτη καταχώριση οριστικοποιείται μόνο όταν επικυρώνεται η οντότητα. Βασικά νομικά και χρηματοοικονομικά στοιχεία των συμμετεχόντων στο 7ο ΠΠ είναι προσβάσιμα μέσω της πύλης για συμμετέχοντες σε έρευνα (http://ec.europa.eu/research/participants/portal).

         (18)  Η σειρά αυτών των διαδικασιών επαλήθευσης αναφέρεται ως «επικύρωση».

         (19)  Στην ηλεκτρονική θυρίδα: REA-URF-Validation@ec.europa.eu.

         (20)  Εάν η νομική οντότητα εξαιρείται από την εφαρμογή του άρθρου 93 παράγραφος 1 στοιχεία α, β, γ, δ, ε, του άρθρου 94 ή του άρθρου 96, τότε η συμμετοχή της οντότητας αποκλείεται αυτομάτως. Περαιτέρω πληροφορίες: απόφαση 2008/969/ΕΚ, Ευρατόμ, της Επιτροπής, της 16ης Δεκεμβρίου 2008, σχετικά με το σύστημα έγκαιρης προειδοποίησης το οποίο θα χρησιμοποιείται από τους διατάκτες της Επιτροπής και των εκτελεστικών οργανισμών (ΕΕ L 344 της 20.12.2008, σ. 125) και κανονισμός (ΕΚ, Ευρατόμ) αριθ. 1302/2008 της Επιτροπής, της 17ης Δεκεμβρίου 2008, σχετικά με την κεντρική βάση δεδομένων για τους αποκλεισμούς (ΕΕ L 344 της 20.12.2008, σ. 12).

         (21)  Οι λεπτομερείς όροι της χρήσης των μεθόδων για τον υπολογισμό των έμμεσων δαπανών και τη διάκριση μεταξύ άμεσων και έμμεσων δαπανών ορίζονται στο παράρτημα II μέρος Β ενότητα 1 της σχετικής πρότυπης συμφωνίας επιχορήγησης, και συγκεκριμένα στο άρθρο II.15 (η γενική πρότυπη συμφωνία επιχορήγησης του εβδόμου προγράμματος-πλαισίου, η πρότυπη συμφωνία επιχορήγησης του Ευρωπαϊκού Συμβουλίου Έρευνας (ΕΣΕ) και η πρότυπη συμφωνία επιχορήγησης του Εκτελεστικού Οργανισμού Έρευνας (ΕΟΕ) διατίθενται μέσω του παρακάτω συνδέσμου: http://cordis.europa.eu/fp7/calls-grant-agreement_en.html#standard_ga καθώς και στον «Οδηγό δημοσιονομικών θεμάτων σχετικά με έμμεσες δράσεις του 7ου ΠΠ» ftp://ftp.cordis.europa.eu/pub/fp7/docs/financialguide_en.pdf.

         (22)  Για λεπτομερέστερες πληροφορίες, βλέπε τον «Οδηγό τροποποιήσεων για συμφωνίες επιχορήγησης του 7ου ΠΠ» στη διεύθυνση ftp://ftp.cordis.europa.eu/pub/fp7/docs/financialguide_en.pdf.

         (23)  Βλέπε τη σχετική ενότητα για το άρθρο II.15 της πρότυπης συμφωνίας επιχορήγησης στον «Οδηγό δημοσιονομικών θεμάτων σχετικά με έμμεσες δράσεις του 7ου ΠΠ» στη διεύθυνση ftp://ftp.cordis.europa.eu/pub/fp7/docs/financialguide_en.pdf.

         (24)  Πράξεις ενός εκτελεστικού οργανισμού μπορούν να παραπέμπονται στην Επιτροπή για έλεγχο της νομιμότητάς τους βάσει του άρθρου 22 του κανονισμού (ΕΚ) 58/2003.

         (25)  Για παράδειγμα, ο συντονιστής μιας έμμεσης δράσης πρέπει να αποδείξει τις επαγγελματικές δεξιότητες και προσόντα του όσον αφορά τη χρηματοοικονομική και νομική διαχείριση, καθώς και τη διαχείριση ομάδας.

         (26)  Η αξιολόγηση διενεργείται μετά την υποβολή της πρότασης και πριν από τη διαπραγμάτευση της χορήγησης επιχορηγήσεων δυνάμει του 7ου ΠΠ.

         (27)  Βλέπε παράγραφο 3.5.

         (28)  Βλέπε παράγραφο 4.2.1.

         (29)  Τα ηλεκτρονικά εργαλεία εμφανίζουν αυτόματα όλους τους οικονομικούς λόγους βάσει των δεδομένων του απλουστευμένου ισολογισμού.

         (30)  Η απαίτηση υποβολής εκθέσεων υποχρεωτικού ελέγχου μπορεί να αρθεί για τις νομικές οντότητες που εξαιρούνται από αυτές τις εκθέσεις ελέγχου βάσει της νομοθεσίας της χώρας στην οποία εδρεύουν.

         (31)  Η συγκεκριμένη έκθεση περιλαμβάνει τη σαφή εντολή για διενέργεια λογιστικού ελέγχου, τις αρμοδιότητες της διοίκησης και του ελεγκτή, τον τρόπο διενέργειας του ελέγχου, συμπεριλαμβανομένης της εύλογης διαβεβαίωσης για το κατά πόσον οι οικονομικές καταστάσεις δεν περιέχουν ουσιώδεις ανακρίβειες, καθώς και τη γνώμη του ελεγκτή.

         (32)  Ο όρος «περιουσιακά στοιχεία» περιλαμβάνει συγκεκριμένα:

                  «πάγια» περιουσιακά στοιχεία, όπως ιδιοκτησία γης, ενοικιαζόμενες κατοικίες, κληρονομιαία περιουσιακά στοιχεία, μεσοπρόθεσμες/μακροπρόθεσμες καταθέσεις (προθεσμία πάνω από ένα έτος), δικαιώματα προαίρεσης μετοχών (εάν το δικαίωμα άσκησης δεν διατίθεται εντός ενός έτους) κ.λπ.

                  «τρέχοντα» περιουσιακά στοιχεία, όπως διαθέσιμα μετρητά, αποταμιεύσεις, βραχυπρόθεσμες καταθέσεις (μέγιστη προθεσμία ενός έτους), δικαιώματα προαίρεσης μετοχών (εάν το δικαίωμα άσκησης διατίθεται εντός ενός έτους) κ.λπ.

         (33)  Η ιδιότητα της μικρομεσαίας επιχείρησης (ΜΜΕ), σύμφωνα με την έκδοση της 6ης Μαΐου 2003 της σύστασης 2003/361/ΕΚ, ορίζεται βάσει χρηματοοικονομικών κριτηρίων, ορισμένα από τα οποία συνδέονται με τα ετήσια δεδομένα που παρέχονται μέσω ισολογισμών και λογαριασμών κερδών και ζημιών. Βλέπε ενότητα 1.1.3.1 παράγραφος 6 και ενότητα 1.1.4 στοιχείο ε).

         (34)  Η κερδοφορία δεν αφορά τα φυσικά πρόσωπα.

         (35)  Βλέπε την πύλη για συμμετέχοντες σε έρευνα στη διεύθυνση http://ec.europa.eu/research/s/portal/page/lfvSimulation

         (36)

         (37)  Όταν αποφασίζεται η οικονομική βιωσιμότητα μη κερδοσκοπικών οντοτήτων, μπορεί να λαμβάνεται υπόψη ο μη κερδοσκοπικός χαρακτήρας τους.

         (38)
            όπως αναφέρονται στη δήλωση περιουσιακών στοιχείων

         (39)
            όπως αναφέρονται στη δήλωση φόρου εισοδήματος

         (40)
            όπως αναφέρονται στον/στους κατάλογο/καταλόγους οφειλών που έχουν επιβεβαιωθεί από τους πιστωτές

         (41)  Βλέπε ενότητα 3.4.1.

         (42)  Εάν κριθεί απαραίτητο, η Επιτροπή ή οργανισμοί υλοποίησης του 7ου ΠΠ μπορούν να εξετάσουν την ικανότητα συγχρηματοδότησης μιας οντότητας βάσει των διαθέσιμων πληροφοριών στα συστήματα πληροφορικής τους.

         (43)  όπως αναφέρονται στη δήλωση περιουσιακών στοιχείων

         (44)  όπως αναφέρονται στη δήλωση φόρου εισοδήματος

         (45)  CP: Δαπάνες και συνεισφορά της ΕΕ για όλα τα έργα του συμμετέχοντος με την ΕΕ.

         (46)  «Θετική» σημαίνει «καλή» ή «αποδεκτή».

         (47)  Η OLAF είναι η Ευρωπαϊκή Υπηρεσία Καταπολέμησης της Απάτης.

         (48)  Όσον αφορά και την οικονομική βιωσιμότητα και, εάν είναι συναφής, την ικανότητα συγχρηματοδότησης.

         (49)
      Διόρθωση: Ο λόγος ακαθάριστου κέρδους εκμετάλλευσης υπολογίζεται ως: Καταβληθέντες τόκοι / Ακαθάριστο κέρδος εκμετάλλευσης.

         (50)  «Θετική» σημαίνει «καλή» ή «αποδεκτή».

         (51)  Για συμφωνίες επιχορήγησης με έναν μόνο δικαιούχο, ο τελευταίος θα υπόκειται σε άλλα μέτρα προστασίας. Ο σκοπός των μέτρων προστασίας για έναν συντονιστή είναι συναφής μόνο στην περίπτωση κοινοπραξίας, λόγω του γεγονότος ότι ο συντονιστής λαμβάνει τη χρηματοδοτική συνδρομή της ΕΕ για όλους τους συμμετέχοντες.

         (52)  Εκτός εάν το νομικό πρόσωπο παρέχει σε εθελοντική βάση εγγύηση που μπορεί να θεωρηθεί «ισοδύναμη με εγγύηση παρεχόμενη από κράτος μέλος ή συνδεδεμένη χώρα».

         (53)  ΠΣΕ 7ου ΠΠ – Απόφαση C(2007) 1509 της Επιτροπής, της 10ης Απριλίου 2007. Βλέπε http://cordis.europa.eu/fp7/calls-grant-agreement_en.html.